title: Neliöaste

text: Kuun kulmaläpimitta on noin 0,5 astetta, joten se peittää taivaasta noin (π/4)·0,5 ≈ 0,2 neliöastetta eli noin viisi miljoonasosaa.


title: David Černý

text: David Černý (s. 15. joulukuuta 1967) on tšekkiläinen kuvanveistäjä. Hän herätti huomiota 1991 maalaamalla vaaleanpunaiseksi "Monumentin neuvostoliittolaisille panssarimiehille" Prahan keskustassa.


title: David Černý

text: Hän on tehnyt parodian Damien Hirstin teoksesta "The Physical Impossibility of Death in the Mind of Someone Living", jossa hain sijaan formaldehyditankissa ui Saddam Hussein.


title: David Černý

text: Černýn teos "Entropa", joka asetettiin näytteille Euroopan neuvoston Justus Lipsius -rakennukseen Brysseliin Tšekin EU-puheenjohtajuuskauden alkaessa 2009, herätti keskustelua ympäri Eurooppaa eri Euroopan maiden stereotyyppisillä kuvauksillaan.


title: James Dobson

text: James Clayton Dobson (s. 21. huhtikuuta 1936 Shreveport, Louisiana, Yhdysvallat) on yhdysvaltalainen psykologi ja konservatiivisen Focus on the Family -järjestön perustaja. Häntä pidetään eräänä Yhdysvaltojen vaikutusvaltaisimmista kristillisistä johtajista.


title: James Dobson

text: Dobson on kirjoittanut useita kirjoja, jotka pääasiallisesti käsittelevät kasvatusta ja perhe-elämää. Kirjassaan "Dare to Discipline" (1970) hän rohkaisee vanhempia kurittamaan lapsiaan fyysisesti.


title: Methemoglobiini

text: Methemoglobiini eli ferrihemoglobiini (lyh. MetHb) on hemoglobiinin muoto, jossa hemoglobiinin hemin sisältämä kahdenarvoinen rauta-ioni (Fe) on hapettunut kolmiarvoiseksi rauta-ioniksi (Fe). Methemoglobiini ei voi hemoglobiinin tavoin kuljettaa punasoluissa happea. Methemoglobiini aiheuttaa suurina määrinä vereen ruskean värin. Normaalitilanteessakin veressä on pieniä määriä methemoglobiinia, mutta punasolujen sisältämä methemoglobiinireduktaasi pelkistää kolmiarvoisen rauta-atomin kaksiarvoiseen muotoon.


title: Methemoglobiini

text: Yleisimmät methemoglobiinimyrkytyksen aiheuttajat ovat nitriitti ja kloraatti, jotka hapettavat hemin kaksiarvoisen rauta-atomin. Methemoglobiinimyrkytyksen hoitona voidaan käyttää metyleenisinistä, joka pelkistää hapettunutta rauta-atomia.


title: Methemoglobiini

text: Syanidimyrkytystä hoidetaan antamalla amyylinitriittiä ja natriumnitriittiä, jolloin muodostuu methemoglobiinia, joka edelleen yhtyy syanidiin muodostaen myrkytöntä syanmethemoglobiinia.


title: Liikuntasauma

text: Liikuntasauma on rakenne, joka estää siihen kohdistuvien rasitusten siirtymisen rakenneosasta toiseen ja sallii rakenteiden liikkeen. Tyypillisesti liikuntasaumaa käytetään sallimaan lämpölaajenemisesta aiheutuva rakenteiden liike, mutta sitä voidaan käyttää myös rakenteiden värähtelyn tai maanjäristyksen aiheuttamien liikkeiden sallimiseen. Liikuntasaumoja voi helpoiten nähdä silloissa tai rautatiekiskoissa.


title: Eagle tuulivoima

text: Eagle tuulivoima Oy oli Suomessa toiminut tuuliturbiineja valmistava ja markkinoiva yritys. Se valmisti 2 kW:n, 5 kW:n, 10 kW:n ja 20 kW:n tehoilla toimivia tuuliturbiineja ja -voimaloita. Yhtiö syntyi Lahden tiede- ja yrityspuiston yrityshautomossa. Vuonna 2008 perustettu yritys asetettiin konkurssiin vuonna 2012.


title: Eagle tuulivoima

text: Yhtiön valmistamia pienvoimaloita voidaan joko kytkeä verkkoon tai käyttää verkosta irrallisina, akkua lataavina off-grid-laitteina. Tuuliturbiinien roottorien lavat tehdään lahtelaisessa yrityksessä kehitetystä hyptoniitista, joka on hiilinanoputkista ja hartsista kemiallisesti yhdistämällä valmistettu supervahva materiaali. Koska hiilinanoputki on noin 100 kertaa niin vahvaa kuin teräs, hyptoniitistä valmistetut lavat ovat puolta kevyempiä ja paljon kestävämpiä kuin lasikuidusta valmistetut. Keveyden ansiosta roottorin lavat voidaan tehdä pidemmiksi, jolloin niiden pyyhkäisypinta-ala ja samalla teho kasvaa. Rakenteen ansiosta pienvoimaloilla voidaan tuottaa tuulivoimaa myös sisämaassa, vaikka tuulen nopeus olisi vain 2 m/s.


title: Eagle tuulivoima

text: Yhtiö kehitti myös kevyen roottorin pyörittämäksi soveltuvan matalakierroksisen generaattorin, sillä markkinoilta ei löytynyt sopivaa valmiina. Generaattori on suoravetoinen, ja sen tuottaman äänen voimakkuus on alle 40 db. Generaattorien valmistuksen hoitaa lappeenrantalainen alihankkija.


title: Eagle tuulivoima

text: Yhtiölle valmistui vuoden 2010 alkupuolella Kouvolaan kokoonpanotehdas, jonka kapasiteetin arvioitiin nousevan kolmeen tuhanteen pienvoimalaan vuodessa. Yhtiöllä oli Intiassa tytäryhtiö Eagle Windpower India Pvt. Ltd., jolla se pyrkii Intian nopeasti laajeneville markkinoille.


title: Eagle tuulivoima

text: Suomen Teknologiakeskusten Liitto TEKEL valitsi yrityksen perustamisvuonnaan 2008 vuoden hautomoyritykseksi.


title: Eagle tuulivoima

text: Yhtiö yritti hakeutua 23.2.2011 yrityssaneeraukseen. Saneerauksen selvitysmies Jonni Mäkinen selvitystyönsä tuloksena, että saneerausmenettely keskeytetään välittömästi, koska saneerausohjelman aikaansaamiselle tai vahvistamiselle ei ole edellytyksiä. Hän totesi selvityksessään muun muassa, että suurimmat velkojat vastustivat saneerausmenettelyä. Käräjäoikeus määräsi 17.6.2011 saneerausmenettelyn keskeytettäväksi. Yhtiö asetettiin konkurssiin kesällä 2012.


title: Lurene Tuttle

text: Lurene Tuttle (29. elokuuta 1907 Pleasant Lake, Indiana – 28. toukokuuta 1986 Encino, Kalifornia) oli yhdysvaltalainen näyttelijä


title: Lurene Tuttle

text: Tuttle aloitti uransa radiossa ja esiintyi keskimäärin 15 ohjelmassa joka viikko. Hän esiintyi muun muassa sarjoissa "Lux Radio Theater", "The Great Gildersleeve", "Screen Guild Players" ja "Doctor Christian" Elokuvissa hänellä oli roolit muun muassa Orson Wellesin "Macbeth"issa ja Alfred Hitchcockin "Psyko"ssa.


title: Lurene Tuttle

text: Lurene Tuttlella on kaksi tähteä Hollywood Walk of Famella.


title: Smiley Face

text: Smiley Face on Gregg Arakin ohjaama komediaelokuva, joka sai ensi-iltansa vuonna 2007.


title: Smiley Face

text: Elokuva kertoo Jane F. -nimisestä nuoresta näyttelijästä (Anna Faris), joka toiminnantäyteisen päivän aamuna erehtyy syömään kämppiksensä jääkaapissa säilyttämät kannabisleivokset. Myöhemmin tajutessaan olevansa erittäin vahvasti kannabiksen vaikutuksen alaisena hän päätyy päivän mittaan muun muassa tärkeään koe-esiintymiseen, epäonnistuu erääntyneen sähkölaskun maksamisessa ja saa haltuunsa sattuman kautta Kommunistisen manifestin ensipainoksen.


title: Smiley Face

text: Elokuva sai ensi-iltansa Sundance-elokuvafestivaalilla, ja sitä näytettiin rajatulla, viikon kestäneellä elokuvateatterikierroksella Los Angelesissa. Elokuva julkaistiin DVD:llä Yhdysvalloissa 8. tammikuuta 2008 ja Suomessa 16. tammikuuta 2009.


title: Frampolin pommitus

text: Frampolin pommitus oli Saksan ilmavoimien suorittama pommitus osana Puolan offensiivia toisen maailmansodan alussa 13. syyskuuta 1939.


title: Frampolin pommitus

text: Saksa hyökkäsi Puolaan 1. syyskuuta 1939. Luftwaffe aloitti siviilikohteiden pommittamiset jo varhain: Wielunin kaupungin pommitus oli toisen maailmansodan ensimmäinen väkivaltainen sotatoimi.


title: Frampolin pommitus

text: Frampol oli tuolloin pieni kolmen tuhannen asukkaan kaupunki, jossa ei ollut sotilaallisia kohteita tai merkittävää teollisuutta. Frampolin väestöstä noin puolet oli juutalaisia. 1700-luvun alussa perustetun Frampolin barokkikeskusta oli rakennettu täydelliseksi ja symmetriseksi geometriseksi ruudukoksi, jonka keskipisteenä seisoi kaupungintalo.


title: Frampolin pommitus

text: Luftwaffe valitsi Frampolin koeluonteisen pommituksensa kohteeksi kaupungin erikoisen keskustan vuoksi ja siksi, ettei alueella sijainnut toimenpidettä mahdollisesti häiritseviä ilmatorjunta-aseita. Kaupungissa ei ollut edes Puolan armeijan joukkoja. Frampolin ruudukonmuotoinen kaava antoi mahdollisuuden mitata pommien aiheuttamia vahinkoja ilmakuvauksen avulla. Suuren neliönmuotoisen toriaukion keskellä oleva kaupungintalo tarjosi erinomaisen suunnistus- ja tähtäyspisteen saksalaisille lentäjille.


title: Frampolin pommitus

text: 13. syyskuuta 1939 saksalaiskoneet aloittivat useita tunteja kestäneen pommituksen. Iskun takana oli Wolfram von Richthofenin ja Alexander Löhrin johtaman erikoiskomennuskunnan ("Fliegerführer z.b.V.") alaisen 8. lentoarmeijakunnan Dornier Do 17 -pommikoneet. Historioitsija Norman Daviesin mukaan sen aikana 125 pommikonetta pudotti Frampoliin 700 tonnia räjähteitä. Pommikoneita saattaneet hävittäjät harjoittivat maakohteiden tulittamista juokseviin siviileihin, jotka yrittivät paeta kaupungista. Kaupungin rakennuksista tuhoutui 90 prosenttia. Vain kaksi katua ja muutamia rakennuksia säilyi vaurioitta. Daviesin mukaan noin puolet kaupungin 3 000 asukkaasta kuoli pommituksen ansiosta, mutta uhrien määrästä ei ole varmuutta ja siitä on esitetty pienempiä lukuja.


title: Frampolin pommitus

text: Muutamia päiviä pommituksen jälkeen puna-armeijan joukot valtasivat kaupungin, jonka raunioille kaupungista paenneet joutuivat palaamaan. Myöhemmin Neuvostoliitto luovutti Frampolin takaisin saksalaisille ennen sotaa solmitun sopimuksen mukaisesti. Valtaosa kaupungin juutalaisväestöstä tuhottiin Puolan miehityksen aikana. Se ei koskaan toipunut toisen maailmansodan tuhoista ja siellä asuu tänään noin puolet siitä määrästä, joka asui kaupungissa ennen pommitusta.


title: Sylvia Picker

text: Sylvia Picker (11. huhtikuuta 1912 – 25. syyskuuta 1981) oli yhdysvaltalainen näyttelijä, joka muistetaan parhaiten roolistaan radiokuunnelmasarjassa Box 13, jossa hän esitti Alan Laddin esittämän jännityskirjailija Dan Holidayn sihteeriä Suzya. Hän toimi myös ajoittain ääninäyttelijänä Chuck Jonesin luomalle Snuffles-piirroshiirelle. Elokuvissa Picker esiintyi 1920- ja 1930-luvulla.


title: Baedeker

text: Verlag Karl Baedeker on matkakirjojen julkaisija ja matkakirja-alan pioneeriyritys.


title: Baedeker

text: Karl Baedeker perusti yhtiön vuonna 1827. Baedekerin nousu sijoittui aikaan, jolloin hänen Fritz Baedeker otti sen haltuunsa ja siirsi Leipzigiin vuonna 1872. Fritz alkoi julkaista Baedeker-kirjoja saksan lisäksi myös muilla kielillä.


title: Baedeker

text: Teollisen kehityksen myötä matkailu yleistyi varsinkin 1800-luvun lopulla ja Baedekereista tuli suosituimpia matkakirjoja Euroopassa ensimmäiseen maailmansotaan mennessä.


title: Oranssinokkakardinaali

text: Oranssinokkakardinaali ("Saltator aurantiirostris") on Etelä-Amerikassa tavattava tangaroihin kuuluva varpuslintu.


title: Oranssinokkakardinaali

text: Oranssinokkakardinaalista on kuusi alalajia, joiden hyöhenpuvut vaihtelevat melko paljon. Koirailla nokka on kokonaan tai osittain oranssi. Naaraiden nokka on musta oranssien pilkuin ja nuorien yksilöiden nokka on musta. Lajin tummassa päässä on kaksi tunnusomaista valkoista raitaa. Oranssinokkakardinaalin rinta on yleensä ruskehtava.


title: Oranssinokkakardinaali

text: Oranssinokkakardinaalia tavataan Etelä-Amerikassa Argentiina, Bolivian, Brasilian, Chilen, Paraguayn, Perun ja Uruguayn alueella. Lajia tavataan alankomaiden metsissä ja tiheiköissä. Laji yleensä huomataan äänestään ennen kuin se nähdään. Oranssikardinaalit elävät yksin tai pareittain.


title: Pro Artjärvi

text: Pro Artjärvi on Kristillisdemokraattien, Kokoomuksen, SDP:n ja kolmen kunnallisjärjestöstään erkaantuneiden keskustalaisten muodostama ryhmä, joka muodosti enemmistön Artjärven kunnanvaltuustoon jakaakseen luottamushenkilöpaikat. Pro Artjärvestä käytetään nimitystä "tekninen vaaliliitto", vaikka Artjärven Kristillisdemokraatit, Artjärven Kokoomus, Artjärven SDP sekä Artjärven Keskusta, myös siitä erkaantuneet, kävivät kunnallisvaalit 2008 kukin omalla puolueen vaalilistalla.


title: Pro Artjärvi

text: Pro Artjärveen kuuluvat kolme entistä Artjärven Keskustan valtuustoryhmään kuulunutta kunnanvaltuutettua muodostavat Artjärvi-valtuustoryhmän. Pro Artjärven aikaisempi nimitys oli Artjärvi-liike.


title: HMS Thunderer

text: HMS Thunderer on ollut kahdeksan Britannian kuninkaallisen laivaston aluksen ja yhden maatukikohdan nimenä.


title: Strela

text: Strela on venäläinen sotilaallinen tietoliikennesatelliittijärjestelmä, jonka toiminta alkoi varhain 1960-luvulla ja on jatkunut aina 2010-luvulle saakka. Strela-satelliitteja tunnetaan viisi sukupolvea: Strela-1, Strela-1M, Strela-2. Strela-2M ja Strela-3.


title: Strela

text: Ensimmäinen Strela-satelliitti oli Kosmos 39, joka laukaistiin avaruuteen Baikonurin avaruuskeskuksesta 18. elokuuta 1964. Satelliiteista kehitettiin halpoja - ne olivat vain 40 - 70 kg painoisia, alle metrin kokoisia ja niiden elinikä oli vain puoli vuotta. Kahdessa Strela-1 -satelliitissa oli kokeellinen ydinteknologiaan perustuva RTG-energiajärjestelmä (Kosmos 83 ja 90), muut tuottivat sähkönsä aurinkokennoilla. Strela-1 -sarjan satelliitit laukaistiin tyypillisesti noin 1500 km korkeuteen radalle, jonka inklinaatio oli 56,1 astetta.


title: Strela

text: Strela-1M satelliittijärjestelmä käynnistyi vuonna 1970. Sarjan ensimmäinen satelliitti Kosmos 340 laukaistiin avaruuteen Neuvostoliiton Plesetskin avaruuskeskuksesta 25. huhtikuuta 1970. Strela-1M -satelliitteja laukaistiin Maata kiertävälle radalle aina vuoteen 1985 saakka, jolloin sen korvasi Strela-3 -satelliittijärjestelmä. Satelliitin tehtävänä oli vastaanottaa tietoliikennettä sotilaallisilta yksiköiltä ja välittää ne maa-asemille, satelliitin olessa Neuvostoliiton yläpuolella. Strela-1M -satelliitit laukaistiin tyypillisesti 1500 km korkeuteen radalle, jonka inklinaatio oli 74 astetta.


title: Strela

text: Strela-2 -satelliitteja laukaistiin avaruuteen vuodesta 1965 lähtien. Sen ensimmäinen edustaja on Kosmos 103, joka laukaistiin Neuvostoliiton Baikonurin avaruuskeskuksesta 28. joulukuuta 1965. Tähän sarjaan kuuluu vain kolme satelliittia, joista viimeinen laukaistiin radalleen elokuussa 1968. Satelliitit laukaistiin alle 400 km korkeuteen radalle, jonka inklinaatio oli 56 astetta. Satelliitit olivat myös muita Strela-satelliitteja kookkaampia, noin 2 x 3 metrin kokoisia ja painoivat 875 kg.


title: Strela

text: Strela-2M -satelliittien laukaisu alkoi vuonna 1970. Sarjan ensimmäinen edustaja oli Kosmos 372, joka laukaistiin avaruuteen Neuvostoliiton Plesetskin avaruuskeskuksesta 16. lokakuuta 1970. Strela-2M -satelliitit olivat lieriömäisiä 2 x 3 metrin kokoisia ja painoivat noin 750 kg. Ne laukaistiin tavallisesti noin 800 km korkeuteen radalle, jonka inklinaatio oli 74 astetta. Satelliitin toiminta-aika oli parhaimmillaan jopa 36 kuukautta. Strela-2M -sarjan satelliitteja on laukaistu aina vuoteen 1994 saakka.


title: Strela

text: Strela-3 -ohjelma käynnistyi vuonna 1985. Sen ensimmäinen edustaja oli Kosmos 1617, joka laukaistiin avaruuteen Neuvostoliiton Plesetskin avaruuskeskuksesta 15. tammikuuta 1985. Satelliitit olivat lieriömäisiä, kooltaan 1 x 1,5 metriä ja painoivat noin 220 kg. Strela-3 -satelliitit laukaistiin tavallisesti 1400 km korkeuteen radalle, jonka inklinaatio oli 82,6 astetta. Operatiiviseen järjestelmään kuului 12 satelliittia kahdella eri ratatasolla, joiden välinen etäisyys oli 90 astetta. Näistä satelliiteista kehittyi kaupallinen Gonets-satelliittien järjestelmä 1990-luvulla. Strela-3 -satelliitteja on laukaistu avaruuteen yli 100 kpl ja viimeisimpiä tiettävästi vuonna 2008.


title: Strela

text: Strela-2M -sarjaan kuulunut Kosmos 2251 -satelliitti ja Iridium 33 -satelliitti törmäsivät toisiinsa Maata kiertävällä radalla 10. helmikuuta 2009. Törmäys tapahtui Siperian yläpuolella ja siitä aiheutui sadoittain avaruusromun kappaleita eri ratatasoille. Osa kappaleista tuhoutui myöhemmin ilmakehässä. Kosmos 2251 -satelliitti tuhoutui törmäyksessä täysin. Se oli kiertoradalla jo ennestään käytöstä poistettuna avaruusromuna. Kosmos 2251 laukaistiin avaruuteen 16. kesäkuuta 1993 Venäjän Plesetskin avaruuskeskuksesta.


title: Neptune-luokka (taistelulaiva)

text: Neptune-luokan taistelulaivat olivat Ison-Britannian Kuninkaallisen laivaston niin kutsuttuja Dreadnoughteja. Luokkaan piti alun perin kuulua kolme alusta, mutta kahteen viimeiseen luokan alukseen tehtyyn niin runsaasti muutoksia, että ne normaalisti lasketaan Colossus-luokkaan kuuluviksi. Aluksen miehistöksi tarvittiin 759 miestä.


title: Neptune-luokka (taistelulaiva)

text: Neptune-luokan aluksissa oli kymmenen BL 12" (304,8 mm) /50 cal Mk XI tykkiä sijoitettuna viiteen kahden tykin torniin. Apuaseina oli 16 BL 4" (101,6 mm)/50 cal Mk VII tykkiä, 4 kolmipaunaista tykkiä sekä kolme 18 tuuman torpedoputkea.


title: Neptune-luokka (taistelulaiva)

text: Luokka oli ensimmäinen Kuninkaallisen laivaston yrityksistä saada kymmenen tykin täyslaidallinen käyttöön. Aikaisemmissa luokissa kymmenestä tykistä ainoastaan kahdeksaa voitiin käyttää täyslaidallisessa. Neptune-luokassa tornit asetettiin niin, että kukin tykki kykeni ampumaan kannen poikki toisten tykkien häiritsemättä. Kova kansainvälinen varustelukilpailu, esimerkiksi Yhdysvaltain laivaston Delaware-luokan taistelulaivat, pakotti tällaisten ratkaisujen hakemiseen.


title: Neptune-luokka (taistelulaiva)

text: Kuitenkin tykkien portaistaminen aiheutti ainoastaan 3 metrin pituuden ja metrin leveyden kasvun, mitkä aiheuttivat uppoumaan 650 tonnin kasvun, verrattuna aikaisempiin St. Vincent -luokan taistelulaivoihin. Portaittaistamisen vaikutuksia pituuteen pienenttiin korottamalla toista takatornia niin, että se kykeni ampumaan takimmaisen tornin ylitse. Tällainen ratkaisu oli toteutettu aikaisemmin Yhdysvaltain laivaston South Carolina-luokan taistelulaivoissa jo vuonna 1908.


title: Neptune-luokka (taistelulaiva)

text: Tornien ylitse ampuminen aiheutti kuitenkin tykkien korotuksille rajoituksia, koska muuten ampumisen aiheuttama paine olisi aiheuttanut suuria vaurioita alemmille torneille. Kahden tornin ratkaisu oli takana, koska suurempi massa takana paransi aluksen merenkulkuominaisuuksia, kun taas etupaino olisi niitä heikentänyt merkittävästi.


title: Neptune-luokka (taistelulaiva)

text:
Rungon panssarin paksuus oli 2,5-10 tuumaan (65-250 mm) ja kannen paksuus 0,75-3 tuumaan (20-75 mm). Apuaseiden taisteluasemien suojana oli 5-9 tuuman (130-230 mm)panssarointi ja pääaseiden torneissa 11 tuuman (280 mm) panssari. Tulenjohto tornin panssari oli myös 11 tuumaa.
Luokan alukset varustettiin nelivaihteisilla Parsons-turbiineilla, joissa oli 18 Yarrow-kattilaa. Koneet antoivat laivan käyttövoimaksi 25000 hevosvoimaa, jolla saavutettiin 21 solmun nopeus. Aluksen käyttösäde oli 6330 meripeninkulmaa ajettaessa 10 solmun risteilynopeutta.


title: Neptune-luokka (taistelulaiva)

text: Toinen merkittävä innovaatio aluksessa oli piippujen suojaaminen. Aikaisemmissa aluksissa piippujen vahongoittuessa alemmat kannet tulivat pakokaasujen vuoksi käyttökelvottomiksi. Koneisto oli 500 hevosvoimaa tehokkaampi kuin aikaisemmissa luokissa ja risteilyturbiinit oli vihdoinkin saatu toimintavarmoiksi.


title: Neptune-luokka (taistelulaiva)

text: Toinen tekijä, jolla suunnittelussa pienennettiin aluksen pituutta, oli veneiden nostaminen lentokannelle laidoilla olevien tykkien yläpuolelle. Sijoittelussa oli kuitenkin ongelmana se, että mikäli taistelussa lentokansi vahingoittuu niin veneet putoavat ja jumittavat alle jäävät sivuaseet paikalleen. Samoin tulenjohtotorni oli sijoitettu komentosillan päälle; ja jos silta romahtaisi niin tulenjohtokyky menetettäisiin.


title: Jon Zazula

text: Jon ”Jonny Z” Zazula on yhdysvaltalainen musiikkituottaja  ja manageri, joka perusti levy-yhtiö Megaforce Recordsin.


title: Jon Zazula

text: Jon ja hänen vaimonsa Marsha Zazula omistivat 1980-luvulla East Brunswickissä New Jerseyssä levykaupan nimeltä Rock'n Roll Heaven. Levykauppansa ansiosta pariskunta oli aktiivinen nauhatreidauksen parissa ja he soittivat kaupassaan usein tuntemattomien yhtyeiden demonauhoja. Itärannikon metallimusiikki levisi tehokkaasti treidausverkostossa, johon kuuluivat Yhdysvaltain länsirannikolla myös Metal Blade Recordsin perustaja Brian Slagel, Metal Mania -lehden toimittaja Ron Quintana ja musiikkituottaja Mark Whitaker.


title: Jon Zazula

text: Kuultuaan thrash metal -yhtye Metallican demon "No Life Til Leather" Jon Zazula tarjosi Metallicalle sen ensimmäisen levytyssopimuksen. Zazulan pariskunnan oli samalla perustettava Megaforce Records, jotta he pystyivät julkaisemaan Metallican esikoisalbumin "Kill 'Em Allin". Ensi töikseen hän järjesti myös Metallicalle lyhyen itärannikon kiertueen yhteistyössä muiden yhtyeiden kanssa. Yhtiö toimi aluksi täysin Zazulan henkilökohtaisten varojen turvin, mutta "Kill 'Em Allin" menestyksen jälkeen Zazula jatkoi työskentelyä useiden metalliyhtyeiden kanssa. Hänen yhtiönsä kuuluisimpia artisteja ovat sittemmin olleet Testament, Overkill, Frehley's Comet, King’s X, Ministry ja Anthrax.


title: Brian Slagel

text: Brian Slagel (s. 14. helmikuuta 1961 Woodland Hills, Kalifornia) on yhdysvaltalainen musiikkituottaja ja levy-yhtiö Metal Blade Recordsin perustaja.


title: Brian Slagel

text: Slagel on tunnettu thrash metal -yhtye Metallicalle vuonna 1982 antamastaan tilaisuudesta esiintyä hänen yhtiönsä varhaisella kokoelma-albumilla "Metal Massacre" sekä Slayerin ensimmäisten albumien julkaisusta.


title: Brian Slagel

text: Brian Slagelin levy-yhtiön muita kuuluisia artisteja ovat olleet muun muassa Mercyful Fate, Cannibal Corpse, Fates Warning ja Amon Amarth.


title: Gordon Clapp

text: Gordon Clapp (24. syyskuuta 1948 North Conway, New Hampshire, Yhdysvallat) on yhdysvaltalainen näyttelijä, joka tunnetaan rikostutkija Greg Medavoyn roolista "NYPD Blue" -televisiosarjassa, jossa hän näytteli kaikki 12 tuotantokautta. Hän sai roolistan Emmy-palkinnon 1998. Hän on näytellyt useissa televisiosarjoissa, elokuvissa ja näytelmissä.


title: Gordon Clapp

text: Clapp esitti Chicago White Soxin sieppari Ray Schalkia vuonna 1988 draamaelokuvassa "Lahjotut". Hän näytteli "" -sarjan jaksossa ”Vortex”. Vuonna 2008 hän näytteli korruptoitunutta poliisia "Todistettavasti syyllinen" -sarjan jaksossa. Elokuvassa "Isiemme liput" Clapp esitti Yhdysvaltojen merijalkaväen kenraali Holland McTyeire ”Howlin’ Mad” Smithiä ja elokuvassa "The Game Plan" valmentaja Mad Maddoxia. Clapp näytteli Broadwayllä David Mametin Pulitzer-palkitun "Glengarry Glen Ross" -näytelmän uudessa versiossa, josta hän oli ehdokkaana Tony-palkinnon saajaksi parhaasta pääosasuorituksesta.


title: Gordon Clapp

text: Gordon Clapp syntyi ja varttui North Conwayssä, New Hampshiressä. Hän aloitti koulun pienessä yksityisessä sisäoppilaitoksessa South Kentissä. Myöhemmin hän valmistui Williams Collegesta pääaineenaan englanti.


title: Borovsk

text: Borovsk () on kaupunki Kalugan alueella Venäjällä. Se sijaitsee Okaan laskevan Protvajoen rannalla 106 kilometriä Kalugasta pohjoiseen. Kaupunki on Borovskin piirin keskus. Asukkaita on 11 600 henkeä (vuonna 2010).


title: Borovsk

text: Borovsk mainitaan ensimmäisen kerran vuonna 1356. Aluksi se kuului Tšernigovin käskynhaltijoille ja myöhemmin siirtyi osaksi Rjazanin ruhtinaskuntaa. Vuonna 1382 se liitettiin Moskovan ruhtinaskuntaan, vuonna 1386 lahjoitettiin Serpuhovin ruhtinaalle ja vuoteen 1453 saakka toimi Serpuhovin ja Borovskin lääniruhtinaskunnan keskuksena. Kaupungin lähelle 1400-luvulla perustetusta Pafnutjevin luostarista muodostui Moskovan rajalinnoitus. 1600-luvun lopulla luostari oli Venäjän rikkaimpia. Se toimi myös esipappi Avvakumin ja hänen kannattajiensa vankilana.


title: Borovsk

text: 1600-luvun puolivälin jälkeen Borovskista muodostui kauppa- ja käsityöläiskaupunki, joka oli vallankumoukseen saakka yksi Venäjän vanhauskoisten keskuksista. Vuonna 1776 siitä tuli Kalugan lääniin kuuluneen kihlakunnan keskus. Vuoden 1812 sodan aikana ranskalaiset miehittivät ja polttivat kaupungin sekä luostarin. 1900-luvun alussa Borovskin taloudellinen merkitys väheni sen ohittaneen Moskovan ja Kiovan välisen rautatien rakentamisen takia. Toisen maailmansodan aikana se oli saksalaisten miehittämä.


title: Borovsk

text: Nykyään kaupungissa on mm. tekstiili- ja elintarviketeollisuutta. Nähtävyyksiä ovat kaupungin sen lähiseutujen lukuisat kirkot sekä kolmen kilometrin päässä Protvajoen rannalla sijaitseva Pafnutjevin luostari. Kaupungissa on asunut ja työskennellyt Venäjän astronautiikan isä Konstantin Tsiolkovski.


title: Oranki (Pello)

text: Oranki on kylä Pellon kunnassa. Kylä sijaitsee noin 23 kilometrin päässä Pellon keskustaajamasta pohjoiseen Naamijoelta Orajärvelle johtavan Orankitien varrella.


title: Oranki (Pello)

text: Orangin kylä syntyi 1930-luvun alussa kun Naamijoen ja Orangin kylien alueille perustettiin uusia asutustiloja. Pääosa perustetuista tiloista sijaitsi Orangissa. Edellä mainittu Orankitie rakennettiin aluksi Naamijoelta vain perustettuja asutustiloja varten ja se päättyi kylään. Tietä jatkettiin 1950-luvulla ja tällöin yhteys myös Orajärven kylälle ja Torniosta Kolariin ja edelleen Kilpisjärvelle johtavalle valtatielle valmistui.


title: Oranki (Pello)

text: Viime sodan aikana toimi Orangissa kesän 1942 ajan sotavankileiri. Leiri oli Kemissä sijainneen sotavankileiri n:o 9:n alainen Orangin työpiste.


title: Oranki (Pello)

text: Naamijoen ja Orangin kylien aktiivisuuden ansiosta saatiin valtuuston vastustuksesta huolimatta vuonna 1953 aikaan Orangin koulu, kun oppilaita oli ilmaantunut 30. Koulu kuitenkin lopetettiin 1962 koulukuljetusten alkaessa.


title: Oranki (Pello)

text: Kesäisin Orangissa järjestetään Oranki Art ympäristötaidenäyttely. Tapahtuma koostuu Oranki Art ympäristötaidenäyttelystä ja työpajasta, jossa taiteilijat toteuttavat taideteoksensa näyttelyyn.


title: HMS Neptune (1909)

text: HMS Neptune oli Britannian kuninkaallisen laivaston Neptune-luokan taistelulaiva. Alus rakennettiin Portsmouthin telakalla ja se liitettiin laivastoon 1909, jolloin se liitettiin Kotilaivastoon.


title: HMS Neptune (1909)

text:
Käyttöönoton jälkeen "HMS Neptune" liitettiin koeajojen ajaksi Erikoispalvelusviirikköön.
"HMS Neptune" oli Kotilaivaston lippulaiva toukokuusta 1911 toukokuuhun 1912, jolloin se siirrettiin 1. Taistelulaivaviirikköön, jossa se palveli aina kesäkuuhun 1916.


title: HMS Neptune (1909)

text: Ensimmäisen maailmansodan syttyessä "HMS Neptune" palveli 1. Taistelulaivaviirikössä Suuressa laivastossa (). Alus törmäsi vahingossa SS "Needvaalin" kanssa huhtikuussa 1916, mutta törmäys ei aiheuttanut merkittäviä vaurioita. Se otti osaa Skagerrakin taisteluun 1916. Alus ampui 48 kranaattia pääaseillaan osuen useita kertoja saksalaiseen taistelulaiva "SMS Lützowiin". "HMS Neptune" ei kärsinyt taistelussa vaurioita.


title: HMS Neptune (1909)

text: "HMS Neptune" siirrettiin 4. Taistelulaivaviirikköön 1917.


title: HMS Neptune (1909)

text: "HMS Neptune" poistettiin palvelukäytöstä 1922 ja myytiin romutettavaksi syyskuussa.


title: Golitsyno

text: Golitsyno () on kaupunki Moskovan alueen Odintsovon piirissä Venäjällä. Se sijaitsee Moskovan ja Smolenskin välisen rautatien varrella 40 kilometriä Moskovasta länteen. Kaupungin kautta kulkee myös Moskovan ja Valko-Venäjän rajan välinen M1-valtatie. Asukkaita on 17 500 henkeä (vuonna 2010).


title: Golitsyno

text: Paikkakunta on saanut nimensä Golitsynin ruhtinassuvusta, joka omisti siellä kartanon 1600-luvun lopulla. Vuonna 2004 siitä tuli kaupunki. Nykyään Golitsinossa toimii mm. keramiikka- ja linja-autotehdas.


title: Orajärvi

text: Orajärvi voi tarkoittaa ainakin seuraavia:


title: Kapila

text: Maharshi Kapila () (n. 500 eaa.) oli vedalainen viisas, joka mainitaan Bhagavata Puranassa hindulaisen filosofian Samkhya-koulukunnan perusperiaatteiden muotoilijana. Hänen opetuksiaan siteerataan laajasti useissa klassisissa hindulaisissa kirjoituksissa.


title: Kapila

text: Mahabharatan mukaan Kapila oli yksi Brahmanin seitsemästä pojasta, muiden ollessa Sanaka, Sananda(na), Sanatana, Asuri, Vodhu ja Pancagikha. Kapila on keskeinen henkilö Ganges-jokeen liittyvässä kertomuksessa, jonka mukaan joki tuotiin alas taivaasta.


title: Kanavuori

text: Kanavuori on alue Jyväskylän kaupungissa. Aiemmin se kuului Jyväskylän maalaiskuntaan. Alueella sijaitsee myös samanniminen vuori, jonka korkeus on noin 200 metriä. Kanavuori tunnetaan suositusta luontopolustaan.


title: Kanavuori

text: Kanavuoren alueen asutus koostuu pääasiassa Etu-Kanavuoren omakotitaloalueesta, joka sijaitsee vuoren juurella Vaajavirran rannalla sekä Jyväskylä–Pieksämäki-radan varrella. Kanavuoressa oli aiemmin rautatieseisake, mutta se poistettiin käytöstä 1983. Kanavuoren asukasluku oli vuoden 2007 lopussa 738 henkeä.


title: Kanavuori

text: Kanavuori on jyrkkäseinäinen ja kallioinen ja sijaitsee Leppäveden rannalla. Vuoren korkeus on 197,5 metriä merenpinnasta ja yli sata metriä viereisten vesistöjen pinnasta. Kanavuoren pohjoispuolella on Koskenvuori. Koskenvuoren huippu ympäristöineen on luonnonsuojelualue. Kanavuoren lähistöllä on neljä pienempää luonnonsuojelualuetta. Kanavuori ja Koskenvuori ovat EU:n Natura 2000 -ohjelman suojelukohteita.


title: Kanavuori

text: Vuoren toisella puolen sijaitsi aiemmin puolustusvoimien Suojeluvarikko (SluV, niin sanottu Kanavuoren varikko). Puolustusvoimien käyttöön oli Kanavuoren sisälle louhittu useaan kerrokseen noin 13 000 neliömetriä taisteluvälineiden säilytykseen ja huoltoon tarkoitettua varasto- ja työskentelytilaa. Luolastoa louhittiin talvisodan ajan, ja tunnelit valmistuivat 1940. Vuonna 1944 siellä aloitettiin pistoolin patruunoiden valmistus. Sotien jälkeen sinne varastoitiin aseita ja ampumatarvikkeita, 1950-luvulla linnoituskalustoa ja huoltovarmuusmateriaalia. Vuonna 1966 luolastosta tuli Puolustustusvoimien suojeluvarikko, ja 1974 aloitettiin suojelualantarvikkeiden kuten kaasunaamareiden valmistus. Puolustustoimien toiminta päättyi luolastossa vuonna 2003.


title: Kanavuori

text:
Luolasto on vuodesta 2006 lähtien ollut yksityisen yrityksen Kiinteistö Oy Vuoriluolat omistuksessa. Joulukuussa 2009 Helsingissä toimiva valtakunnallinen Tekniikan museo solmi vuokrasopimuksen varastotilojensa sijoittamisesta Kanavuoreen. Myös jyväskyläläisen Alvar Aalto -museon varastotilat sijaitsevat Kanavuoren luolissa. Luolastossa on vuokratiloja myös tietotekniikalle.
Lisäksi Kanavuoressa on ampumarata, pienyrityksiä ja korkean turvallisuusluokan konesali, jota operoi Tnnet Oy.


title: Anna palaa 3

text: Anna palaa 3 ("Bring it on: All or nothing") on vuonna 2006 julkaistu cheerleadereistä kertova elokuva. Elokuvan pääosissa ovat Hayden Panettiere ja Solange Knowles-Smith. Elokuvan on ohjannut Steve Rash, käsikirjoittanut Alyson Fouser ja julkaissut Universal Pictures. Elokuva julkaistiin suoraan DVD:lle.


title: Anna palaa 3

text: "Anna palaa 3" on osa Anna palaa -sarjaa, johon kuuluvat elokuvat "Anna palaa" (2000), "Anna palaa 2" (2004) ja "Anna palaa 4" (2007). "Anna palaa 3" ei liity juonensa suhteen elokuvasarjan edellisiin osiin.


title: Anna palaa 3

text: Britney Allen (Hayden Panettiere) toimii Pacific Vista High Schoolin cheerleader-joukkueen Piratesin kapteenina ja seurustelee koulun jalkapallotähden Brad Warnerin (Jake McDorman) kanssa. Hän joutuu kuitenkin muuttamaan ja joutuu samalla ulos cheerleader-joukkueestaan. Hän lupaa joukkuetoverilleen Winnielle (Marcy Rylan), että hän ei enää koskaan liity cheerleader-joukkueeseen. Hän kuitenkin liittyy uudessa koulussaan Crenshaw Heightsissa Warriors -joukkueeseen, jonka kapteeni Camille (Solange Knowles-Smith) ei ensin voi sietää häntä. Winnie sekä Britneyn muut ystävät saavat tietää tästä ja suuttuvat Britneylle. Britneyllä on myös riitoja Warriors-joukkueen kanssa, ja hänet erotetaan, mutta otetaan myöhemmin takaisin. Hän myös ystävystyy Warrioirsiin kuuluvan Jessen (Gus Carr) kanssa.


title: Anna palaa 3

text: Warriors osallistuu kilpailuun, joka esitetään televisiossa Rihannan erikoislähetyksessä, ja heitä vastassa ovat Pirates. Warriors voittaa kilpailun ja pääsee Rihannan uudelle musiikkivideolle. Elokuvan lopussa Britney alkaa seurustelemaan Jessen kanssa.


title: Pyhän Demetrioksen kirkko

text:
Pyhän Demetrioksen kirkko () on kirkko Thessalonikissa Kreikassa. Se kuuluu Thessalonikin varhaiskristillisiin ja bysanttilaisiin muistomerkkeihin, jotka ovat Unescon maailmanperintökohde. Kirkko on pyhitetty Thessalonikin suojeluspyhälle Demetrios Mirhanvuodattajalle ("Ágios Dimítrios").
Kirkko on rakennettu Pyhän Demetrioksen marttyyrikuoleman paikalle lähelle kaupungin antiikin aikaista roomalaista kylpylää. Ensimmäinen kirkko rakennettiin paikalle noin vuonna 313 heti sen jälkeen, kun kristinuskosta oli tullut Rooman valtakunnan valtionuskonto. Vuonna 413 paikalle rakennettiin suurempi kolmilaivainen basilikakirkko. Se paloi noin vuonna 636–634. Pian tämän jälkeen rakennettiin nykyisen kirkon alkuperäinen versio. Osmanivallan aikana vuonna 1493 kirkosta tehtiin moskeija. Se palautettiin kirkoksi vuonna 1912. Kirkko paloi vuonna 1917 ja rakennettiin uudestaan samanlaiseksi kuin alkuperäinen. Kirkko otettiin uudelleen käyttöön vuonna 1949.


title: Pyhän Demetrioksen kirkko

text: Kirkko on viisilaivainen basilika. Se on yksi Kreikan suurimpia kirkkoja. Kirkko on tunnettu bysanttilaisista mosaiikeistaan ja seinämaalauksistaan, vaikkakin suuri osa niistä tuhoutui tulipalossa. Kirkon alla on krypta, joka on Pyhän Demetrioksen surma- ja hautapaikan paikalla. Siellä on nykyisin esillä palosta säilynyttä varhaista aineistoa. Kirkkoon on liitetty Pyhän Euthymioksen kappeli.


title: Yajnavalkya

text: Yajnavalkya () oli vedalainen viisas, jota pidetään Shatapatha Brahmanan, Yogayajnavalkya Samhitan ja Yājñavalkya Smṛtin kirjoittajana. Hän on myös merkittävä henkilö Upanishadeissa.


title: Yajnavalkya

text: Intialaisen perinteen mukaan Yajnavalkya oli Devaraatan poika ja Vaisampayanan oppilas. Hänellä oli kiistoja opettajansa kanssa, ja opettaja käski oppilastaan antamaan kaiken hänelle opetetun tiedon takaisin. Yajnavalkya oksensi kaiken saamansa tiedon ulos. Muut oppilaat ottivat linnun muodon ja söivät oksennuksen. Yajnavalkya päätti, ettei ota itselleen enää ihmisgurua. Hän alkoi palvoa auringonjumala Suryaa. Tältä hän sai Veda-kirjojen osia, joita muut eivät vielä tunteneet.


title: Yajnavalkya

text: Hindulaisen filosofian ohella Yajnavalkyan katsotaan antaneen panoksensa myös tähtitieteeseen. Hän määritteli 95-vuotisen syklin auringon ja kuun vaiheiden synkronisoimiseksi.


title: HMS Indomitable (1907)

text: HMS Indomitable oli Britannian kuninkaallisen laivaston Invincible-luokan taisteluristeilijä. Alus rakennettiin Fairfield Shipbuilding and Engineering Companyn telakalla Govanissa ja se otettiin palveluskäyttöön 25. kesäkuuta 1908.


title: HMS Indomitable (1907)

text: Alus teki matkan Kanadaan ja takaisin ennätysajassa 1909 mukanaan silloinen Walesin prinssi (myöhemmin kuningas Yrjö V). Alus osallistui myös laivastonäyttelyyn Spitheadissä 1910.


title: HMS Indomitable (1907)

text: Ensimmäisen maailmansodan syttyessä "HMS Indomitable" palveli Välimeren laivastossa ja osallistui saksalaisten risteilijöiden "Goebenin" ja "Breslaun" ahdisteluun. "HMS Indomitablen" ensimmäinen taistelu tapahtui yhdessä taisteluristeilijä "HMS Indefatigablen" sekä vanhentuneiden ranskalaisten taistelulaivojen "Suffren" ja "Verite" kanssa. Laivasto-osaston tehtävänä oli pommittaa turkkilaisten linnoituksia Sedd-al-Bahrissa sekä Kum Kalessa. Taistelu oli vain juuri ja juuri menestys. Menestystä lisäsi osaltaan Amiraliteetin saama varmuus laivojen kyvystä tuhota maakohteita sekä kestää rannikkolinnakkeiden tulta.


title: HMS Indomitable (1907)

text: "HMS Indomitable" oli mukana Skagerrakin taistelussa 1916 3. Taisteluristeilijäviirikössä.


title: HMS Indomitable (1907)

text: "HMS Indomitable" asetettiin reserviin 1919 ja poistettiin palveluskäytöstä 1920. Alus romutettiin 1922 Washingtonin sopimuksen mukaisesti.


title: Aksapada Gautama

text: Aksapada Gautama ("Akshapada", "Gotama"; ) (n. 500 eaa. tai viimeistään 150 eaa.) oli intialainen viisas, jota pidetään hindulaisen filosofian Nyaya-koulukunnan perustajana ja Nyāya Sūtrien kirjoittajana. Aksapada Gautama katsoi, että oikean elämän eläminen vaatii, että tiedämme, mikä on oikeaa tietoa. Hän oli ensimmäisiä, joka pyrki muotoilemaan päteviä sääntöjä logiikalle ja retoriikalle.


title: Moskovski

text: Moskovski () on kaupunkikunta Moskovan Novomoskovskin piirikunnassa Venäjällä. Moskovski sijaitsee lähellä M3-valtatietä, 26 kilometriä Moskovan keskustasta lounaaseen. Asukkaita on 15 600 henkeä (vuonna 2008).


title: Moskovski

text: Paikkakunta on syntynyt vuonna 1969 rakennetun kasvihuoneviljelmän yhteyteen. Vuonna 2004 Moskovskin taajamasta tuli kaupunki. Nykyään vihannesten viljelyyn erikoistuneet kasvihuoneet omistaa ZAO Agrokombinat Moskovski.


title: Moskovski

text: Heinäkuun 1. päivänä 2012 Moskovskista tuli osa lounaaseen laajentunutta Moskovaa.


title: Dharmakirti

text: Dharmakirti (n. 600-luku) oli intialainen oppinut ja yksi intialaisen filosofisen logiikan buddhalaisista perustajista. Dharmakirti oli buddhalaisen atomismin tärkeimpiä teoreetikkoja. Sen mukaan ainoita olemassa olevia asioita ovat hetkelliset atomit ja tietoisuuden tilat.


title: Dharmakirti

text: Dharmakirti toimi opettajana Nalandan yliopistossa. Hän laajensi buddhalaisen logiikan pioneerin Dignagan ajattelua, ja oli vaikutusvaltainen sekä brahmalaisten loogikkojen että buddhalaisten parissa. Dharmakirti esitti suurimman osan ajatuksistaan Dignagan teoksien kommentaareissaan. Eräs hänen keksinnöistään oli todistus Buddhan opetusten auktoriteetille, mikä poikkesi Dignagan ajattelusta, sillä tämä oli katsonut kielen olevan yhtä erehtyväistä kuin päättelyn.


title: Göktürk-1

text: Göktürk-1 on Turkin ilmavoimien operoima kaukokartoitussatelliitti, joka laukaistiin avaruuteen 5. joulukuuta 2016 Vega-kantoraketilla Ranskan Guayanassa sijaitsevasta Kouroun avaruuskeskuksesta. Satelliitin paino on noin 1 000 kg ja käyttöikä noin seitsemän vuotta. Göktürk-1 kiertää Maata noin 700 kilometrin korkeudessa, ja siinä on korkearesoluutioinen optinen laitteisto (0.80 m). Göktürk-1:n edeltäjä Göktürk-2 laukaistiin avaruuteen vuonna 2012, ja se on edelleen käytössä.


title: Göktürk-1

text: Satelliitin suunnittelu- ja rakennusvaiheessa Israel esitti vaatimuksia, ettei sen valtioaluetta saa kuvata avaruudesta. Vaatimuksiin ei suostuttu.


title: Luettelo Slipknotin demoista

text: Luettelo Slipknotin demoista sisältää tietoa alternative metal -yhtye Slipknotin demojulkaisuista.


title: Luettelo Slipknotin demoista

text: Mate. Feed. Kill. Repeat. on Slipknotin ensimmäinen studiotuotos, josta tehtiin noin tuhannen kappaleen painos vuonna 1996. Virallisesti se ei kuitenkaan ole Slipknotin esikoisalbumi, vaan äänenlaadultaankin lähinnä demoäänitettä muistuttava julkaisu.


title: Luettelo Slipknotin demoista

text:
Kaikki demoalbumin kappaleet on kirjoitettu vuonna 1995 ja osa niistä nauhoitettiin ja julkaistiin uudestaan Slipknotin virallisena pidetyllä esikoisalbumilla "Slipknot".
Roadrunner Records Demo on vuonna 1998 julkaistu demoäänite yhdysvaltalaiselta nu metal -yhtye Slipknotilta. Slipknot meni uuden laulajan Corey Taylorin kanssa studioon tekemään uutta musiikkia ja tuloksena oli viiden kappaleen demo.


title: Luettelo Slipknotin demoista

text: Yksi demoalbumi lähetettiin myös levy-yhtiö Roadrunner Recordsille.


title: Luettelo Slipknotin demoista

text:
Kappaleet "Spit It Out" ja "Wait And Bleed" ilmestyivät myöhemmin varsinaisella ensimmäisellä studioalbumilla "Slipknot". Kappale "Snap" oli elokuvan Freddy vs. Jasonin soundtrackilla.Kaikki kappaleet kirjoittanut Slipknot. Crowz on Mate. Feed. Kill. Repeat. -levyn jälkeen tehty harvinainen demoalbumi, jota ei ole virallisesti julkaistu.
Bändin molemmat laulajat esiintyvät levyn kappaleissa. Crowz tuli tunnetummaksi bändin mainittua sen vuonna 2005.


title: Paavo von Pandy

text: Paavo von Pandy (unk. Pándy Pál) (7. elokuuta 1905 Gyula, Unkari – 24. syyskuuta 1986 Inari) oli suomenunkarilainen sotilas, matkanjohtaja ja kirjailija.


title: Paavo von Pandy

text: Pál István Pándy syntyi Unkarissa Gyulan kaupungissa 7. elokuuta 1905. Hänen isänsä, Kálmán Pándy (1868–1945) oli unkarilainen lääkäriprofessori ja hänen äitinsä Aino Maria Edvardintytär Hjelt (1881–1936) oli suomalainen hoitaja (Edvard Hjeltin tytär). he olivat tavanneet Tukholmassa ja menneet naimisiin Helsingissä. Paavo vietti lapsuutensa Transilvaniassa, mutta kävi usein Suomessa tapaamassa sukulaisiaan. Hän lähti sotilasuralle ja suoritti ratsuväenupseerin ja talousupseerin opintoja, minkä jälkeen hän liittyi rajavartiostoon. 1930-luvulla hän joutui eroamaan rajavartiostosta terveydellisistä syistä. Häntä kehotettiin muuttamaan toiseen ilmanalaan. Vuonna 1936 äitinsä kuoltua Pandy muutti sukulaistensa kutsusta Suomeen, Petsamoon. Hän meni naimisiin suomalaisen naisen kanssa, mutta ei saanut silloin vielä Suomen kansalaisuutta.


title: Paavo von Pandy

text: Talvisodan aikana Pandy palveli vapaaehtoisena Suomen armeijassa, minkä johdosta hän sai presidentiltä Suomen kansalaisuuden 14. huhtikuuta 1941. Jatkosodan aikana hän palveli yhdysmiehenä suomalaisten ja saksalaisten välillä, ja sai molemmilta valtioilta kunniamerkit.


title: Paavo von Pandy

text: Sodan jälkeen Pandy asettui Inarin Kultalahteen. Hänen vaimonsa oli kuollut sodan aikana ja hän meni uudelleen naimisiin paikallisen opettajattaren kanssa. Aluksi von Pandy elätti perheensä metsätöillä, sen jälkeen hän ryhtyi matkaoppaaksi ja kääntäjäksi. Työskennellessään turismin parissa hän sai saamelaisilta luvan pitää heidän kansallispukuaan. Myöhemmin hän matkusti ympäri Eurooppaa edistääkseen Lapin turismia. Lehdistö kutsui häntä ”Lapin lähettilääksi”.


title: Paavo von Pandy

text: Paavo von Pandy kuoli Inarissa 24. syyskuuta 1986.


title: Simo Morri

text: Simo Artturi Morri (s. 10. marraskuuta 1944 Tampere) on suomalainen ampuja. Morri edusti Suomea Meksikon olympialaisissa 1968, ja hänet on palkittu muun muassa Ampumaurheiluliiton vuoden ampujana 1967. Hän menestyi 1960-luvulla myös Poliisien Ampumaseuran SM- ja EM-kilpailuissa. Hänen lajejaan olivat pienoiskivääri ja varsijousi.


title: Simo Morri

text: Morri tuomittiin vuonna 2009 elinkautiseen vankeusrangaistukseen avovaimonsa surmaamisesta ampumalla. Kesäkuussa 2010 Helsingin hovioikeus kuitenkin alensi rikosnimikkeen tapoksi ja rangaistuksen 11 vuodeksi vankeutta.


title: Pamela Moore

text: Pamela Moore on yhdysvaltalainen laulaja-lauluntekijä. Hänen soolomateriaalinsa on yhdistelmä hard rockia, popia ja electronicaa.


title: Pamela Moore

text: Moore syntyi ja kasvoi Seattlessa Washingtonin osavaltiossa ja innostui jo nuorena teatterista ja esiintymisestä. Hän kävi musiikkipainotteisen high schoolin ja itseopiskeli soittamaan akustista kitaraa ja pianoa.


title: Pamela Moore

text: Uransa alkuaikoina Moore lauloi erinäisissä yhtyeissä sekä radio- ja televisiomainoksissa. 1980-luvun alussa hän sai mahdollisuuden levyttää ensimmäiset sooloalbuminsa "Take a Look" (1981) ja "You Won’t Find Me There" (1982). Varsinkin ensimmäinen sai hyvää palautetta, mutta pian toisen ilmestymisen jälkeen levy-yhtiö First American Records ajautui konkurssiin, mikä keskeytti Mooren lupaavasti alkaneen levytysuran.


title: Pamela Moore

text: Moore tunnetaan myös yhteistyöstään seattlelaisen Queensrÿchen kanssa. Yhtye etsi naislaulajaa vuoden 1988 konseptialbumilleen "" ja otti yhteyttä Mooreen kuultuaan hänen ääntään televisiomainoksessa. Moore antoi äänen sisar-Maryn hahmolle ja lauloi Geoff Taten kanssa dueton kappaleessa ”Suite Sister Mary”. Hän palasi rooliin albumin jatko-osassa "" (2006), minkä lisäksi hän on esiintynyt useilla yhtyeen kiertueilla ja konserttitallenteilla.


title: Pamela Moore

text: 1990-luvun lopussa Moore liittyi newyorkilaiseen Radar-yhtyeeseen, jonka ainoa albumi "RPM" ilmestyi vuonna 2000. Vuonna 2002 Moore teki Paul Spearin kanssa kappaleen ”Reminds Me”, joka soi indie-elokuvassa "Minimal Knowledge". Konsertoituaan Queensrÿchen kanssa vuonna 2004 hän sai innostuksen elvyttää soolouransa, minkä seurauksena syntyi vuonna 2006 ilmestynyt albumi "Stories from a Blue Room". Hän kirjoitti albumin yhdessä Rorschach Test -yhtyeen entisen kitaristin Benjamin Andersonin kanssa, ja sen tuotti Neil Kernon.


title: Pamela Moore

text: Moore on esiintynyt myös Paul Rodgersin ja Berlin-yhtyeestä tunnetun serkkunsa Terri Nunnin kanssa. Vuonna 2008 hän lauloi Solnan "Eurameric"-albumilla Ralf Scheepersin kanssa ja vieraili Eden’s Cursen "The Second Coming" -albumilla.


title: Pamela Moore

text: Sooloalbumit


title: Pamela Moore

text: Queensrÿche


title: Pamela Moore

text: Radar


title: Pamela Moore

text: Solna


title: Pamela Moore

text: Eden’s Curse


title: Sankara

text: Sankara tai Shankara voi viitata seuraaviin:


title: Kymijoen rautatiesilta

text: Kymijoen rautatiesilta voi viitata ainakin seuraaviin Kymijoen ylittäviin siltoihin:


title: Jubileinyi (Moskovan alue)

text: Jubileinyi () on pieni kaupunki ja kaupunkipiirikunta Moskovan alueella Venäjällä. Se sijaitsee Moskovan koillispuolella lähellä Jaroslavlin maantietä 7 kilometrin päässä Moskovan kehätiestä, käytännössä Koroljovin kaupunkipiirikunnan ympäröimänä. Bolševon asemalta on rautatieyhteys Moskovaan. Kaupungin ohi virtaa Kljazmajoki. Asukkaita on 33 237 henkeä (vuonna 2010).


title: Jubileinyi (Moskovan alue)

text: Kaupunki on saanut alkunsa Bolševoon vuonna 1946 perustetun ohjus- ja avaruustekniikan tutkimuslaitoksen ympärille syntyneestä asutuksesta. Paikkakunta kehittyi aluksi kolmen suljetun sotilaskylän ympärille, joiden yhteyteen kehittyi myös siviili-infrastruktuuria Vuonna 1972 perustetiin Bolševo-1 -niminen työläisasutus, joka oli suljettu taajama 1972–1989. Vuonna 1992 siitä tuli Jubileinyin kaupunki. Nykyään kaupungissa toimii Venäjän puolustusministeriön ohjustekniikan tutkimuslaitos, avaruustutkimuslaitos, tietoturvakeskus ja muita sotateknologian parissa toimivia yrityksiä.


title: B. D. Wong

text: Bradley Darryl Wong (s. 24. lokakuuta 1960 San Francisco) on yhdysvaltalainen näyttelijä. Hänet tunnetaan muun muassa televisiosarjoista "Kylmä rinki", "All American Girl", "Kim Possible", "Salaiset kansiot" ja "", jossa hän näyttelee tohtori George Huangia. Hän on näytellyt myös elokuvissa "Jurassic Park", "Jurassic World" ja "The Normal Heart". Vuodesta 2015 lähtien hänellä on ollut sivurooli televisiosarjassa "Mr. Robot."


title: Tartto (kunta)

text: Tarton kunta () oli Viron kunta Tartumaan maakunnassa. Kunnassa oli 6 161 asukasta (2011). Pinta-ala on 298,69 neliökilometriä. Kunnan keskuspaikka oli Kõrveküla. Kunnanjohtaja oli Aivar Soop.


title: Tartto (kunta)

text: Vuoden 2017 kuntauudistuksessa Tarton kunta, Laevan ja Piirissaaren kunnat sekä Tabivere Jõgevamaalta yhdistettiin uudeksi Tarton kunnaksi.


title: Tartto (kunta)

text: Vuonna 2011 Tarton kunnassa oli 6 991 asukasta, joista 6 576 (94,1 %) oli virolaisia, 300 (4,3 %) venäläisiä ja 108 (1,5 %) muita kansallisuuksia.


title: Mario Cimarro

text: Mario Cimarro (1. kesäkuuta 1971 Havanna, Kuuba) on kuubalainen näyttelijä.


title: Mario Cimarro

text: Cimarro on esiintynyt urallaan useissa telenoveloissa.


title: Torangin portti

text: Torangin portti on Kuusamon keskustaajaman läheisyydessä sijaitseva valtatien 20 ylittävä kevyen liikenteen silta. Liittorakenteinen teräksinen jatkuva palkkisilta on valmistunut vuonna 1997, ja se toimii Kuusamon maamerkkinä kaupunkiin Taivalkosken suunnasta saavuttaessa. Sillan on suunnitellut oululainen Insinööritoimisto Ponvia Oy.


title: Torangin portti

text: Siltakansi muodostuu kolmesta jänteestä, joiden pituudet ovat 9,84 m, 18,55 m ja 11,2 m. Jänteet lepäävät yläpäistään yhdistyvien vinopylväiden varassa.


title: Ramanuja

text: Ramanuja ("Ramanujacharya"; ) (1017–1137) oli intialainen filosofi ja teologi. Sri Vaishnavalaiset pitävät häntä perinteensä kolmantena ja merkittävimpänä opettajana ("ācārya"), ja hindulaiset puolestaan hindulaisen filosofian Vedanta-koulukuntaan kuuluvan Vishishtadvaita-suuntauksen johtavana ajattelijana.


title: Ramanuja

text: Ramanujan filosofiaa kutsutaan nimellä Vishishtadvaita, koska se yhdistelee Advaita (Jumalan ykseys) ja Vishesha (ominaisuudet) -ajattelua.


title: Ramanuja

text: Ramanuja on saattanut kirjoittaa seuraavat yhdeksän teosta. Niihin viitataan nimellä "Navarathna", yhdeksän arvokasta jalokiveä:


title: Viherkardinaalit

text: Viherkardinaalit ("Saltator") on tangaroiden heimoon kuuluva lintusuku. Aiemmin suku katsottiin kuuluvaksi kardinaalien heimoon. BirdLife Suomen luokittelussa sukuun kuuluu 14 lajia.


title: Shlomo Sand

text: Shlomo Sand (, translitteroidaan myös "Shlomo Zand", s. 10. syyskuuta 1946 Linz, Itävalta) on Tel Avivin yliopiston historian professori. Hänen pääasialliset opetusalansa ovat elokuva ja historia, Ranskan henkisen kulttuurin historia sekä kansa ja nationalismi.


title: Shlomo Sand

text: Itävallassa syntyneen Sandin vanhemmat olivat puolanjuutalaisia, jotka olivat selviytyneet holokaustista. Vanhempien maailmankuva oli kommunistinen ja anti-imperialistinen, eivätkä he suostuneet ottamaan Saksalta vastaan korvauksia toisen maailmansodan aikana kokemistaan kärsimyksistä. Hänen isänsä toimi Israelin kommunistisessa puolueessa. Sand asui varhaislapsuutensa pakolaisleirillä, mutta muutti perheen kanssa 1948 Jaffaan. Hänet erotettiin koulusta 16-vuotiaana, ja hän suoritti ylioppilastutkinnon (bagrut) vasta asepalveluksen jälkeen. Sotilaalliset kokemukset vuoden 1967 sodasta ja tympääntyminen sen jälkeen saivat hänet eroamaan Israelin kommunistisesta nuorisoliitosta Bankista ja liittymään radikaalimpaan ja sionismin vastaiseen järjestöön Matzpeniin 1968. Petyttyään Matzpeniin Sand erosi siitä 1970.


title: Shlomo Sand

text: Sand torjui Israelin kommunistipuolueen Rakahin tarjouksen lähteä opiskelemaan elokuva-alaa Puolaan, ja hän suoritti 1975 BA-tutkinnon historiassa Tel Avivin yliopistossa. Saatuaan stipendin hän ensin opiskeli 1975–1985 ja myöhemmin opetti Pariisissa, jossa hän suoritti maisterin tutkinnon Ranskan historiassa ja väitteli filosofian tohtoriksi aiheenaan "George Sorel ja marxismi". Sand on opettanut vuodesta 1982 Tel Avivin ja Kalifornian yliopistossa sekä Pariisissa École des hautes études en sciences socialesissa.


title: Shlomo Sand

text: Teoksessaan "Matai ve’ech humtza ha’am hayehudi?" ('Milloin ja missä juutalainen kansa on keksitty?') "[Sand] pyrkii osoittamaan, että juutalaisia ei koskaan ole ollut olemassa "kansa-rotuna" jolla olisi yhteinen alkuperä, vaan se on lähinnä värikäs sekoitus ryhmiä, jotka ovat historian eri vaiheissa omaksuneet juutalaisuuden uskontona. Hän väittää, että monien sionististen aatteiden piirissä myyttinen käsitys juutalaisista muinaisena kansana synnytti rasistista ajattelua".


title: Shlomo Sand

text: Sandin argumentin ydin on, että alkuperäiset Israelissa asuneet juutalaiset eivät vastoin hyväksyttyä historiankirjoitusta joutuneet karkotetuksi maasta Bar Kokhban kapinan jälkeen. Hän on todennut, että suuri osa nykyjuutalaisista on kääntynyt juutalaisuuteen myöhemmin. Lisäksi hän toteaa, että tarinan karkotuksesta keksivät alkukristityt saadakseen juutalaisia kääntymään uuteen uskoon. Sand kirjoittaa: "Kristityt halusivat myöhempien juutalaissukupolvien uskovan, että heidän esi-isiensä karkotus maasta oli Jumalan rangaistus." Sand väittää, että suurinta osaa juutalaisista roomalaiset eivät karkottaneet vaan he saivat pysyä maassa. Hänen mukaansa karkotettujen määrä on enintään kymmeniä tuhansia. Edelleen hän sanoo, että monet juutalaiset kääntyivät islamin uskoon arabien valloituksen jälkeen ja sulautuivat valloittajiin. Hän esittää päätelmänään, että Palestiinan arabit olivat juutalaisia.


title: Shlomo Sand

text: Sand selittää käsitteen "juutalainen kansa" synnyn seuraavasti: "saatuaan vaikutteita saksalaisen nationalismin käsitteestä Saksassa asuvat juutalaista alkuperää olevat intellektuellit jossakin vaiheessa 1800-lukua ottivat tehtäväkseen keksiä "jälkikäteisesti" käsitteen kansa halutessaan luoda nykyajan juutalaisen kansan. Historioitsija Heinrich Graetzista lähtien juutalaiset historioitsijat alkoivat piirtää juutalaisuuden historiasta kuvaa kansana, jolla oli ollut kuningaskunta, josta tuli vaeltava kansa ja joka viimein palasi synnyinmaahansa."


title: Shlomo Sand

text: Heprealaisen yliopiston humanistisen tiedekunnan dekaani Israel Bartal kirjoittaa Haaretzissa julkaistussa kommentissaan, että Sandin perusväitteet ja -näkemykset juutalaisten historiasta ovat "perusteettomia". Bartal vastaa "Sandin argumentteihin (...), että yksikään juutalaisen kansanliikkeen historioitsija ei ole koskaan todellisuudessa uskonut juutalaisten olevan etnisesti ja biologisesti "puhtaita" [ja että] Sand soveltaa marginaalisia asenteita koko juutalaiseen historiankirjoitukseen ja niin tehdessään kieltää juutalaisen historian tutkimuksen keskeiset oletukset." Hän lisää: "Sellainen poliittinen interventio, josta Sand puhuu, siis tietoisesti luotu ohjelma, jonka tavoitteena olisi, että israelilaiset unohtaisivat puolan- ja venäjänjuutalaisten todellisen biologisen alkuperän, tai ohje juutalaisten pakolaisuuden tarinan edistämisestä, on silkkaa mielikuvitusta."


title: Shlomo Sand

text: Tom Segev kirjoittaa, että Sandin kirja "on tarkoitettu tukemaan ajatusta, että Israelin valtion pitäisi olla kaikkia sen kansalaisia varten – juutalaisia, arabeja ja muita – eikä siten kuin se on julistanut identiteettinsä: "juutalaiseksi ja demokraattiseksi' valtioksi ja että kirja on yleisesti ottaen "hyvin kirjoitettu" ja siinä on "paljon faktoja ja oivalluksia, joita monet israelilaiset lukevat ihmeissään ensimmäistä kertaa".


title: Shlomo Sand

text: Ofri Ilanin mielestä "(...) kirja ei pääosin käsittele juutalaisen kansan keksimistä nykyaikaisen juutalaisen nationalismin kautta vaan lähinnä kysymystä siitä, mistä juutalaiset ovat peräisin".


title: Shlomo Sand

text: Shlomo Sand toteaa: "On totta, että olen Ranskan ja Euroopan historioitsija, en muinaisaikojen. (...)", ja: "Minua on Israelissa arvosteltu siitä, että kirjoitan juutalaisten historiasta, kun erikoisalaani on Euroopan historia. Mutta tällainen kirja tarvitsee historioitsijan, joka tuntee muun maailman tutkijoiden historiantutkimuksen vakiintuneet käsitteet."


title: Shlomo Sand

text: Kirja oli Israelin myyntilistoilla 19 viikkoa, ja pian se julkaistiin ranskaksi ("Comment le people juif fut inventé", Fayard, Paris, 2008). Lisää käännöksiä on tekeillä, ja englanninkielinen on suunniteltu julkaistavaksi Britanniassa ja Yhdysvalloissa vuonna 2009..


title: Toranki

text: Toranki on järvi Kuusamon keskustan eteläpuolella ja valtatien 5 itäpuolella. Järveä ympäröivät keskustan eteläosan lisäksi Torangin asuinalue lännessä, Torangintaus etelässä ja Tolpanniemi idässä. Järvi sijaitsee kokonaisuudessaan Kuusamojärveen työntyvässä Tolpanniemessä, ja sen erottaa Kuusamojärvestä vain kapea kannas pohjoisessa sekä Taivallahdenkannas etelässä. Järvi laskee Kuusamojärveen koillisesta pientä ojaa pitkin. Järven pohjois- ja itärannat ovat tiheästi asuttuja, kun taas eteläiset rannat ovat lähinnä maa- ja metsätalousaluetta.


title: Toranki

text: Järven pinta-ala on 2,26 neliömetriä, eikä siinä ole ainoatakaan saarta. Luoteesta järvenselälle työntyvä Pukkisaari on itse asiassa niemi, jota erottaa mantereesta kapea kaivettu oja. Pukkiniemen tyvessä sijaitseva Kuusamon vedenpuhdistamo laskee käsitellyt vedet Torankiin. Järvi on rehevä, ja sitä on pidetty hapekkaana keinotekoisesti.


title: Toranki

text: Järven kaakkoispäässä on lintutorni. Rannoiltaan eritoten järven kaakkoisosa on ruovikkoista.


title: Toranki

text: Järvi on merkittävä lintuvesi ja siten Natura 2000 -kohde, mutta sitä ei ole suojeltu luonnonsuojelulain nojalla. Järvessä on voimakas särkikanta, ja siellä on suoritettu vähempiarvoisten kalalajien tehopyyntiä vuosina 2001–2005. Vuonna 2005 järveen siirrettiin 200 aikuista haukea.


title: Lahden kansainvälinen julistebiennale

text: Lahden kansainvälinen julistebiennale on joka toinen vuosi järjestettävä tärkeä suomalainen julistetaiteen katselmus. Kesällä 2009 Julistemuseo järjestää sen jo 17. kerran.


title: Narayana Guru

text: Nārāyana Guru () (n. 1854 – 1928) oli intialainen guru, filosofi ja Keralan osavaltion yhteiskunnallinen uudistaja. Hän työskenteli yhteiskunnallisia epäoikeudenmukaisuuksia ja kastijärjestelmää vastaan väkivallattomasti. Hänen tunnetuimpia ajatuksiaan on ”yksi "jati" [kasti], yksi uskonto, yksi Jumala ihmisille”.


title: Narayana Guru

text: Nārāyana Gurun oppilaita ovat muun muassa Bodhananda Swamikal ja Nataraja Guru.


title: Narayana Guru

text: Malajalamin kielelläSanskritin kielelläTamilin kielellä


title: Wang Yangming

text: Wang Yangming (, pinyin "Wáng Yángmíng") (1472–1529 Yuyao, Zhejiang) oli kiinalainen Ming-dynastian aikana toiminut uuskungfutselainen filosofi, virkamies, sotapäällikkö ja kalligrafisti. Häntä pidetään merkittävimpänä uuskungfutselaisena Zhu Xin jälkeen.


title: Wang Yangming

text: Wang oli johtava hahmo uuskungfutselaisessa ”mielen koulukunnassa”, jonka perusti Lu Jiuyuan. Koulukunta pyrki yhdistämään tiedon ja toiminnan. Kilpaileva koulukunta ”prinsiipin koulukunta” käsitti tiedon eräänlaiseksi esivalmisteluksi, joka pystyi saavutettuna ohjaamaan toimintaa.


title: Triumph Thruxton

text: Triumph Thruxton on Triumphin valmistama moottoripyörämalli, jossa on 2-sylinterinen ilmajäähdytetty nelitahtimoottori. Thruxtonissa on sama moottori kuin Bonneville-mallissa, mutta erilaisilla nokka-akseleilla, joilla saadaan kaksi hevosvoimaa enemmän.


title: Triumph Thruxton

text: Tiedot ovat vuoden 2009 mallista.


title: Stephen Gill

text: Stephen Gill (s. 1950) on Helsingin yliopiston tutkijakollegiumin ensimmäinen ajankohtaisen yhteiskuntatutkimuksen professori. 2009 nimitetty Gill on tunnettu etenkin globaalin poliittisen talouden tutkijana. Stephen Gill hoitaa valtio-opin professuuria Yorkin yliopistossa Kanadassa. Hänen tutkimusalaansa ovat kansainväliset suhteet ja poliittinen talous.


title: Stephen Gill

text: Gillin virkakausi Helsingissä käsittää ajanjakson 1.8.2009 - 31.7.2010. Viran on mahdollistanut 2,92 miljoonan euron rahoitus, jonka yliopisto sai Jane ja Aatos Erkon säätiöltä 2008.


title: Luettelo AMD:n grafiikkapiireistä

text: Tämä sivu sisältää keskeistä tietoa AMD:n ATI- ja AMD-grafiikkapiireistä ja -näytönohjaimista.


title: Luettelo AMD:n grafiikkapiireistä

text: Näytönohjaimen tukemat DirectX -versiot:


title: Luettelo AMD:n grafiikkapiireistä

text: Näytönohjaimen tukemat OpenGL -versiot:


title: Luettelo AMD:n grafiikkapiireistä

text: Alta löytyvien taulukoiden kenttien tiedot selvennettyinä:


title: Suomen Madridin-instituutti

text: Suomen Madridin-instituutti on yksi 17 ulkomailla toimivasta kulttuuri- ja tiedeinstituutista. Suomen Madridin-instituuttia ylläpitää Iberialais-amerikkalainen säätiö. Rahoituksensa instituutti saa suurimmaksi osaksi opetusministeriöltä.


title: Suomen Madridin-instituutti

text: Instituutti perustettiin vuonna 1996 yhteistyössä Madridin Complutense-yliopiston kanssa. Instituutin virallinen toimipiste on Complutense-yliopiston filologisen tiedekunnan tiloissa. Pääasialliset tilat, toimisto, näyttelytilat ja kirjasto, sijaitsevat Madridin keskusta-alueella Chuecan kaupunginosassa.


title: Suomen Madridin-instituutti

text:
Instituutin johtaja on Sarri Vuorisalo-Tiitinen. Hänen edeltäjänsä olivat Martti Pärssinen ja Auli Leskinen.
Instituutin toiminta-alue kattaa periaatteessa koko espanjan- ja portugalinkielisen (lusohispaanisen) maailman: Pyreneiden niemimaan, Latinalaisen Amerikan sekä Afrikan ja Aasian espanjan- ja portugalinkieliset maat ja historialliset vaikutusalueet. Koska instituutilla on poikkeuksellisen laaja toiminta-alue, yhteyksien ja toimintamahdollisuuksien kehittämiseksi on perustettu asiamiesverkosto. Tällä hetkellä instituutilla on edustaja Portugalissa.


title: Suomen Madridin-instituutti

text: Suomen Madridin-instituutin tavoitteena on tehdä tunnetuksi suomalaista kulttuuria espanjan- ja portugalinkielisissä maissa, lähinnä Pyreneiden niemimaalla ja Latinalaisessa Amerikassa, sekä edistää kulttuuri-, tiede- ja talouskontakteja. Instituutti toimii espanjalaisten suomen kielen opiskelijoiden ja Espanjassa asuvien suomalaisten kohtauspaikkana. Omissa tiloissaan instituutti järjestää muun muassa taidenäyttelyitä, luentoja ja konsertteja. Yhteistyössä erilaisten sekä yksityisten että julkisten organisaatioiden kanssa instituutti toteuttaa muun muassa tanssi- ja teatteriesityksiä sekä elokuvaviikkoja. Merkittäviä ovat myös instituutin järjestämät, sekä suomalaiseen että lusohispaaniseen kulttuuriin liittyvät ajankohtaisia teemoja käsittelevät luennot, seminaarit ja kongressit. Instituutti harjoittaa myös julkaisutoimintaa. Instituutin tieteellinen julkaisusarja on nimeltään Acta Iberoamericana Fennica.


title: Suomen Madridin-instituutti

text: Instituutti pyrkii jakamaan tietoa Suomeen liittyvistä asioista mahdollisimman monipuolisesti. Lisäksi sen tavoitteena on edistää kohdealueiden tutkijoiden vuorovaikutusta ja opiskelijoiden toimintamahdollisuuksia. Tiedonvälitys opiskelumahdollisuuksista Suomessa ja suomenkielen opiskelusta Espanjassa, Portugalissa sekä Suomessa kuuluvat myös osana instituutin tehtäväkenttään. Madridin Complutense-yliopiston filologisen tiedekunnan tiloissa oleva toimisto toimii pääasiassa neuvonta- ja tietopalvelupisteenä. Tila on myös tutkijoiden käytettävissä.


title: Suomen Madridin-instituutti

text: Suomen Madridin-instituutti ylläpitää toimitiloissaan kirjastoa, joka palvelee sekä käsikirjastona että lukusalina. Kirjastoa on kartutettu sen perustamisesta lähtien pääasiassa lahjoituksin, mutta myös omin hankinnoin. Tavoitteena on luoda Suomea ja lusohispaanista maailmaa käsittelevä peruskäsikirjasto. Kirjaston kokoelmat sisältävät tieto- ja sanakirjoja, suomalaista ja lusohispaanista tiede- ja taidemaailmaa esitteleviä teoksia sekä romaaneja. Kirjojen lisäksi kirjastossa on myös suomalaista musiikkia CD-levyinä sekä Suomea esitteleviä videoita. Kirjastoon on kerätty myös erilaisia oppaita ja esitteitä, jotka esittelevät suomalaista yhteiskuntaa ja kulttuuria.


title: Suomen Madridin-instituutti

text: Instituutin näyttelysali on monitoimitila, jossa järjestetään muun muassa taidenäyttelyitä, konsertteja ja kirjaesittelyitä. Mahdollisuuksien mukaan näyttelytilaa voidaan tarjota myös instituutin ulkopuolisille sidosryhmille instituutin toiminta-ajatuksen mukaisiin tilaisuuksiin.


title: Justin Aikins

text: Justin Aikins on kanadalainen jääkiekkoilija, joka edustaa CHL:ssä Bossier-Shreveport Mudbugsia. Hän edusti kaudella 2008-2009 Mestiksessä pelaavaa Vaasan Sportia. Aikins on pelannut urallaan pääosin ECHL:ssä, mutta uralle on mahtunut myös muutamia AHL-otteluita.


title: UFO 1

text: UFO 1 on UFO-nimisen brittiläisen hard rock/heavy metal -yhtyeen esikoisalbumi. Albumi on julkaistu uudelleen "Flying – The Early Years" -kokoelmalla.


title: UFO 1

text: Albumi nauhoitettiin ainoastaan kahdessa päivässä, ja se julkaistiin lokakuussa 1970. Albumi ei menestynyt yhtyeen kotimaassa Iso-Britanniassa tai Yhdysvalloissa, mutta sen sijaan se myi hyvin Saksassa, ja albumilta julkaistu single ”Boogie for George” nousi singlelistalla sijalle 30. Saksan lisäksi albumi myi hyvin myös Japanissa, missä sitä myytiin noin 135 000 kappaletta. Lisäksi kappaleesta ”C’Mon Everybody” tuli hitti siellä.


title: Kaze no stigma

text: Kaze no stigma () on Takahiro Yamaton kirjoittama japanilainen, nuorille suunnattu kirjasarja (”light novel”), jota julkaistiin alun perin Dragon Magazine -lehdessä. Sen on kuvittanut Hanamaru Nanto. Sarjassa on 12 osaa, joista kuusi on tavallisia ja kuusi novellikokoelmia. Sarjan tarina jäi kesken kirjailijan kuollessa. Romaanien pohjalta on tehty myös mangaa ja vuonna 2007 julkaistu animesarja.


title: Teuvo Ypyä

text: Teuvo Ypyä (s. 1955) on kemiläinen kultaseppämestari ja kuvanveistäjä. Lukion jälkeen Ypyä siirtyi vuonna 1976 opiskelemaan Lahden muotoiluinstituutin kultaseppäkouluun. Vuonna 1977 hän suoritti gemmologian (jalokivitieteen) perustutkinnon ja 1982 Ison-Britannian gemmologisen seuran diplomitutkinnon, 1983 Ypyä saavutti kultaseppämestarin arvon.


title: Teuvo Ypyä

text: Ypyä valmistui kultasepäksi Lahden muotoiluinstituutista 1980 ja toimi pitkään perustamansa Kemin Jalokivigallerian johtajana. Vuonna 1988 Ypyä suunnitteli ja toteutti Suomen kuninkaan kruunun saatuaan käsiinsä Erik. O. Ehrnströmin luonnospiirustukset kuninkaan kruunusta. Kruunu on edelleen Kemin Jalokivigallerian matkailunähtävyys. 1990-luvun puolivälissä hän jättäytyi vapaaksi taiteilijaksi.


title: Don Aase

text: Donald William "Don" Aase (s. 8. syyskuuta 1954) on entinen yhdysvaltalainen baseballsyöttäjä. Hän pelasi MLB-tasolla vuosina 1977–1990. Hänen ammattilaisseuroinaan olivat Boston Red Sox, California Angels, Baltimore Orioles, New York Mets ja Los Angeles Dodgers.


title: Don Aase

text: Aase oli All-Star-pelaaja vuonna 1986.


title: Steve Tesich

text:
Steve Tesich (1942–1996) oli jugoslavialaissyntyinen, 14-vuotiaana Yhdysvaltoihin perheensä kanssa muuttanut kirjailija. Oscar-palkittu Tesich kirjoitti kaksi romaania, monia näytelmätekstejä ja elokuvakäsikirjoituksia, näistä tunnetuimpina John Irvingin romaaniin perustuva "Garpin maailma" (1982, ohj. George Roy Hill) sekä Tesichin omiin nuoruusmuistoihin pohjautuvat "Fillarijengi" (1979, ohj. Peter Yates, parhaan alkuperäisen käsikirjoituksen Oscar-palkinto) ja "Neljä ystävää" (1981, ohj. Arthur Penn).
Tesichin näytelmän "On the Open Road" (1992) on suomentanut Pentti Saaritsa nimellä "Taivasalla", ja sen Suomen-kantaesitys tapahtui Helsingin Kaupunginteatterissa 1996 Kristin Olsonin ohjaamana.


title: Steve Tesich

text: Tesichin romaani "Karoo" ilmestyi hänen kuolemansa jälkeen vuonna 1998.


title: Nonlocality

text: Fysiikassa, nonlocality on objektin suora vaikutus toiseen, kaukaiseen objektiin ja se rikkoo paikallisen reaalisuus-säännön. Klassisessa fysiikassa nonlocality kaukovaikutuksen muodossa ilmeni optisissa corpuscular teorioissa ja myöhemmin kvanttikenttäteoriassa. Aktio etäisyydeltä on sopimaton suhteellisuusteoriaan. Kvanttikenttäteoriaan se ilmaantui lomittumisen muodossa, jonka fyysinen todellisuus on osoitettu kokeellisesti.


title: Revyy

text: Revyy on kevyt, viihteellinen näyttämöohjelma, joka koostuu musiikista, tansseista ja sketseistä. Vaikka revyiden historia ulottuu aina 1800-luvulle saakka, niin sen kulta-aika oli vasta noin vuosina 1916–1932. Sana revyy juontuu ranskan kielen sanasta "revue".


title: Stanley Cramp

text: Stanley Cramp (24. syyskuuta 1913 Stockport, Manchester – 20. elokuuta 1987) oli englantilainen lintutieteilijä, joka tunnetaan parhaiten yhdeksänosaisen "The Birds of the Western Palearcticin" (BWP) ensimmäisenä päätoimittajana.


title: Stanley Cramp

text: Stanley Crampin vanhemmat olivat Thomas ja Edith Cramp. Stanley oli perheen vanhin poika. Hän valmistui Manchesterin yliopistosta vuonna 1934 ja pääsi samana vuonna virkailijaksi Manchesterin verovirastoon. 1938 hänet siirrettiin töihin Lontooseen. Lukuun ottamatta sotilaspalvelusta Kuninkaallisissa ilmavoimissa 1944–1946, Cramp työskenteli Lontoossa verohallinnon virkamiehenä aina eläkkeelle jäämiseensä saakka 1970, jolloin hän liittyi BWP:n suunnitteluryhmään.


title: Stanley Cramp

text: Crampin intohimo lintuihin syttyi jo lapsena ja paloi hänessä loppuun saakka. Hän toimi aktiivisesti useissa brittiläisissä ornitologisissa järjestöissä, kuten British Trust for Ornithologyssa (BTO), Royal Society for the Protection of Birdsissä (RSPB) ja British Ornithologists Unionissa (BOU). Vuonna 1960 Cramp liittyi "British Birds" -lehden toimituskuntaan, ja vuonna 1963 hänestä tuli vanhempi toimittaja (Senior Editor), jonka aseman hän piti kuolemaansa saakka.


title: Stanley Cramp

text: 17 viimeistä elinvuottaan Cramp omisti BWP:n toimittamiselle. Hän toimi teossarjan päätoimittajana neljän ensimmäisen osan aikana. Viidettä osaa aloitettaessa hänen terveytensä petti, ja hän kuoli sydänkohtausta seuranneeseen keuhkokuumeeseen.


title: Stanley Cramp

text: Crampin ansaitsemat kunnianosoitukset:


title: Hydrobiologia

text: Hydrobiologia on tieteenala, joka tutkii vesieliöitä, vesien eliöyhteisöjä ja niiden vuorovaikutuksia elinympäristönsä kanssa. Hydrobiologiaa tukevia tieteitä ovat muun muassa fysiikka, kemia, geologia, ekologia ja taksonomia. Hydrobiologian sisartieteitä ovat limnologia ja meritiede.


title: Hydrobiologia

text: Hydrobiologian yleisiä tutkimusaiheita ovat etenkin rehevöitymisen, happamoitumisen, maankäytön ja ruskettumisen vaikutukset vesiekosysteemeissä. Vaikutuksia vesiekosysteemeissä kuvaavat mm. eliöyhteisöjen koon ja lajiston muutokset, jotka ovat kytköksissä vesistön fysikaalis-kemiallisiin ominaisuuksiin kuten ravinnepitoisuuksiin ja järven viipymään. Tärkeimpinä vesistöihin vaikuttavista ravinteista pidetään fosforia ja typpeä.


title: Hydrobiologia

text: Hydrobiologian tavallisimpia tutkimuskohteita ovat kasvi- ja eläinplanktonin lisäksi erilaiset pohjaeläimet, kalat, mikrobit ja vesikasvit.


title: Into the Labyrinth

text: Into the Labyrinth on brittiläisen heavy metal -yhtye Saxonin 18. studioalbumi, joka julkaistiin 9. tammikuuta 2009.


title: Into the Labyrinth

text: Albumi tarjoa kuulijalle hyin monipuolisen kattauksen erilaista musiikkia: on power metal -tyylistä eeppistä julistusta ("Battalions of Steel, Valley of the Kings"), thrash metallia lähentelevää raskasta paahtoa ("Demon Sweeney Todd"), bluesia ("Slow Lane Blues"), raskaampaa, metalcore tyylistä heviä ("Crime of Passion, Protect Yourselves"), hard rockia ("Live to Rock, Come Rock of Ages"), punkmetallia ("Hellcat") ja rauhallisia balladeja ("Voice, Coming Home").


title: Into the Labyrinth

text: Albumin 13. kappale "Coming Home" on julkaistu myös Saxonin aiemmalla albumilla "Killing Ground".


title: John Whitmire

text: John Harris Whitmire (s. 13. elokuuta 1949) on yhdysvaltalainen demokraattisen puolueen poliitikko. Hän syntyi Teksasin Hillsborossa ja opiskeli Houstonin yliopistossa. Hän on istunut Teksasin senaatissa vuodesta 1983 oltuaan sitä ennen vuosina 1973–1982 osavaltion edustajainhuoneen jäsenenä.


title: John Whitmire

text: Whitmire on varsinaiselta ammatiltaan lakimies.


title: Sami Aaltonen

text: Sami Erik Aaltonen (s. 1971) on suomalainen tuottaja, ohjaaja ja toimittaja. Nuoruutensa hän vietti Jyväskylässä. Hän on työskennellyt 14-vuotiaasta lähtien toimittajana radiossa ja juontajana televisiossa, muun muassa Lista-ohjelmassa. Aaltonen on toiminut käsikirjoittajana Big Brother -televisioformaatin suomenkielisessä tuotannossa. Lisäksi hän on ohjannut muun muassa Hanoi Rocksin, The 69 Eyesin ja Maija Vilkkumaan musiikkivideoita.


title: Sami Aaltonen

text: Syksyllä 2011 Aaltonen käsikirjoitti Talent Suomi -ohjelmaa (FremantleMedia), ja vuonna 2012 hänet nimitettiin käsikirjoittaja-ohjaajaksi Susamuru Oy:hyn. Vuonna 2002 häneltä ilmestyi kummitustarinoita käsittelevä kirja "Aavetaloja". 1990-luvun alussa Aaltonen vaikutti Ärwäke-nimisessä rock-yhtyeessä.


title: Sami Aaltonen

text: Aaltonen oli -liikkeen ehdokkaana vuoden 1996 europarlamenttivaaleissa ja Vasemmistoliiton ehdokkaana vuoden 1999 europarlamenttivaaleissa.


title: Sami Aaltonen

text: 1990-luvulla ja 2000-luvun alussa Aaltonen seurusteli laulaja Maija Vilkkumaan kanssa.


title: Philip Hollom

text: Philip (Phil) Arthur Dominic Hollom (9. kesäkuuta 1912 – 20. kesäkuuta 2014) oli brittiläinen lintutieteilijä.


title: Philip Hollom

text: Hollom liittyi "British Birds" -lehden toimituskuntaan vuonna 1951 päätoimittajan ollessa Max Nicholson. Nicholson luovutti päätoimittajan työt Hollomille 1960. Vuonna 1972 molemmat luopuivat toimituskunnan jäsenyydestä. Hollom toimi Lähi-idän lintutieteellisen seuran (Ornithological Society of the Middle East) puheenjohtajana ja hallituksen jäsenenä.


title: Philip Hollom

text: Hollom oli Britannian rariteettikomitean (British Birds Rarities Committee) ensimmäinen puheenjohtaja.


title: Luettelo Billboard Hot 100 -listan ykkösistä vuonna 2009

text: Tämä on luettelo Billboard Hot 100 -listan kärkipaikkaa hallussaan vuonna 2009 pitäneistä artisteista ja singleistä.


title: Luettelo Suomen virallisen singlelistan ykkösistä vuonna 2009

text: Tämä on luettelo Suomen virallisen singlelistan kärkipaikkaa hallussaan pitäneistä artisteista ja singleistä vuonna 2009.


title: Tarttumalevät

text: Tarttumalevät ("Haptophyta") on yksisoluisia levälajeja käsittävä "Chromalveolata"-kunnan kaari. Valtaosa tunnetuista lajeista elää meressä. Lajeja on kuvattu noin 500.


title: Tarttumalevät

text: Varhaisimmat tarttumalevien fossiilit on löydetty kivihiilikaudelta 300 miljoonan vuoden takaa.


title: Tarttumalevät

text: Tarttumaleväsolussa on kaksi uintisiimaa solun etupäässä tai kyljessä. Monilla lajeilla on lisäksi uintisiimojen välissä kierteinen siima eli haptoneema, jonka avulla solut voivat tilapäisesti kiinnittyä alustaansa. Tarttumalevien nimitys tulee tästä rakenteesta. Soluissa on kaksi kahden kalvon ympäröimää viherhiukkasta, joissa on a- ja c-klorofylliä sekä beetakaroteenia ja fukoksantiinia. Jälkimmäisin pigmentti antaa leville ruskehtavan värin. Yhteyttämispigmentit muistuttavat ruskeiden levien pigmenttejä. "Chromalveolata"-kunnalle tyypillisesti tarttumalevien mitokondrioiden sisäkalvojen poimut eli kristat ovat putkimaiset.


title: Tarttumalevät

text: Solua peittää kerros selluloosasta koostuvia suomuja. Joillain lajeilla (lahko "Coccolithales") solun pinnalla on kalkkipitoisia suomuja eli kokkoliitteja. Liitukaudella 65-95 miljoonaa vuotta sitten näitä tarttumaleviä esiintyi runsaasti, ja niiden sedimentoituneista kalkkikuorista muodostui suuria liitukivikerrostumia. Näistä kerrostumista liitukausi on saanut nimensä.


title: The Super Mario Bros. Super Show!

text:
The Super Mario Bros. Super Show! on yhdysvaltalainen televisiosarja, joka perustuu "Mario-pelisarjaan". Ohjelman tuotti DIC Entertainment, ja sitä esitettiin 65 jakson verran Yhdysvalloissa 4. syyskuuta – 1. joulukuuta 1989.
Show’ssa esitettiin myös Marioa ja Luigia oikeiden näyttelijöiden näyttelemänä, yleensä sekä ennen että jälkeen piirretyn jakson. Marioa esitti showpainija Lou Albano ja Luigia näyttelijä Danny Wells.


title: The Super Mario Bros. Super Show!

text: Suomessa sarjan jaksoja on julkaistu 1990-luvun alussa videokasetteina. Suomenkielisestä jälkiäänityksestä vastasi Golden Voice Oy. The Super Mario Bros Super Show! perustuu Super Mario Bros.- ja Super Mario Bros. 2 -videopeleihin.


title: Luettelo Suomen virallisen albumilistan ykkösistä vuonna 2009

text: Tämä on luettelo Suomen virallisen albumilistan kärkipaikkaa hallussaan pitäneistä albumeista ja niiden esittäjistä vuonna 2009.


title: BARF-ruokinta

text: Barf tarkoittaa lemmikkieläinten, kuten koirien, kissojen ja frettien ruokintaa keittämättömällä lihalla, lihaisilla luilla ja sisäelimillä. Termi BARF tulee sanoista "Biologically Appropriate Raw Food" tai "Bones And Raw Food". BARF-dieetin tunnetuin kehittäjä on australialainen eläinlääkäri Ian Billinghurst.


title: BARF-ruokinta

text: Tyypilliseen BARF-diettiin sisältyy 60-80 % lihaisia luita ja 20-40 % hedelmiä, vihanneksia, sisäelimiä, lihaa, kananmunia ja maitotuotteita. "Lihaisat luut" tarkoittavat esimerkiksi kanankauloja tai -siipiä tai mitä tahansa sellaisia luita, joista lihaa ei ole irrotettu. Lihan osuuden pitäisi olla lihaisissa luissa noin puolet. Hedelmät ja vihannekset soseutetaan, jotta kuitujen rakenne rikkoutuisi ja koiran ruoansulatus pystyisi hyödyntämään ne mahdollisimman tehokkaasti. Järvikalat suositellaan keitettäviksi loisvaaran vuoksi, mutta kaikki muu pyritään syöttämään raakana, jotteivät ravintoaineet tuhoutuisi. Luita ei saa missään nimessä keittää, sillä silloin niistä irtoaa helposti vaarallisia teräviä tikkuja.


title: BARF-ruokinta

text: Barfin lisäksi lajien luonnonvaraista ruokavaliota jäljittelevästä ruokinnasta puhutaan raakaruokintana (raw feeding). Jonkin verran huomiota on saanut viime aikoina myös niin sanottu "prey model" -ruokinta, joka eroaa perinteisestä Barfista erityisesti pienemmällä luiden ja kasvituotteiden kokonaismäärällä. Prey model -ruokinnassa esimerkiksi koiralle pyritään tarjoamaan mahdollisimman paljon eri osia "saaliseläimestä": lihaa, sisäelimiä, luita, verta, raajoja ja toisinaan pieniä määriä turkkia tai höyheniä. 80 % ravinnosta tulisi olla lihaa, 10 % luita ja 10 % sisäelimiä. Pieniä määriä kasviksia tai viljaa voidaan lisätä, samoin kalaöljyä. Eri eläinlajeja pyritään käyttämään mahdollisimman paljon. Jos tarjolla ei ole kokonaista eläintä, voidaan eri lajeista "yhdistellä" osia kokonaisuuteen.


title: BARF-ruokinta

text: Barffauksen kannattajat painottavat raakaruokinnan vastaavan kesyeläinten esi-isien normaalia ruokavaliota ja täten olevan niille terveellisempää. Muun muassa kuumentamisen katsotaan tuhoavan entsyymejä ja luiden pureskelemisen pitävän hampaat puhtaina. Eri eläinlajien ruokinnassa on kuitenkin muistettava, että niiden ravinnontarve ja ruoansulatus vaihtelevat suuresti, esimerkiksi kissojen ja koirien ruokavaliot eivät ole täysin samanlaiset. Puolueetonta tutkimustietoa eläinten ravitsemuksesta on erittäin vaikea löytää, sillä useimpia tutkimuksia sponsoroivat eläinruokia valmistavat yhtiöt. Viime vuosina eläinruokateollisuus on kärsinyt toistuvasti ongelmista, kun tuotantolinjoille on päässyt pilaantunutta ruokaa tai myrkkyjä, lemmikit ovat sairastuneet ja ruokaeriä on jouduttu vetämään markkinoilta. Lisääntynyt tietoisuus teollisesti tuotetun ruoan ongelmista on saanut monet lemmikinomistajat etsimään vaihtoehtoja kotiruokinnasta ja erilaisista barffauksen muodoista.


title: BARF-ruokinta

text: Raakaruokinnan kriitikot pelkäävät ravintoaineiden epätasapainoa ja mahdollisia käsittelemättömän lihan bakteeriarvoja. Vääränlaisesta ruokinnasta voi syntyä muun muassa väärä kalsium-fosfori-suhde tai kissoille hengenvaarallinen tauriininpuutos. Raaka liha voi sisältää mm. salmonellaa. Näyttää kuitenkin todennäköiseltä, että salmonellan saastuttamaa eläinruokaa käsittelevät ihmiset ovat suuremmassa vaarassa kuin sitä syövät eläimet.


title: Luettelo jääkiekkoliigoista

text:
Luettelo jääkiekkoliigoista sisältää ammattilais- ja puoliammattilaisliigat ympäri maailmaa.Entisiä liigoja
Nuoret


title: Luettelo jääkiekkoliigoista

text: Naiset


title: Luettelo jääkiekkoliigoista

text: Entisiä liigoja


title: Tuatha Na Gael

text: Tuatha Na Gael on Cruachanin esikoisalbumi, joka julkaistiin 30. huhtikuuta 1995.


title: GIB

text: GiB ja GIB voivat tarkoittaa:


title: Boombox (Kylie Minoguen albumi)

text: Boombox on Kylie Minoguen remix-kokoelma-albumi. Levy julkaistiin ensin Japanissa vuoden 2008 puolella ja vuoden 2009 alussa muualla.


title: Alexander von Homeyer

text: Alexander von Homeyer (19. tammikuuta 1834 Vorland Saksa - 1903 Greifswald) oli saksalainen sotilas ja lintutieteilijä.


title: Alexander von Homeyer

text: Homeyer liittyi Preussin armeijaan vuonna 1852 ja erosi majurin arvoisena 1878. Hän osallistui Paul Poggen johtamalle Afrikan tutkimusretkelle 1874. Hän teki tutkimusmatkan myös Baleaareille 1861.


title: Alexander von Homeyer

text: Homeyer julkaisi yli 150 lintutieteellistä artikkelia. Hän jätti jälkeensä 35 000 perhosen ja 900 linnunmunan kokoelmat.


title: Alexander von Homeyer

text: Homeyer nimesi linnuista kyproksentaskun ("Oenanthe cypriaca") ja balkaninsiepon ("Ficedula semitorquata").


title: Vincenzo Rossello

text: Vincenzo Rossello (16. helmikuuta 1923 – 20. tammikuuta 1989) oli italialainen maantiepyöräilijä. Hän kilpaili ammattilaisena vuosina 1945–1957 ja voitti Ranskan ympäriajossa kaksi etappia 1948 ja 1949. Myös hänen veljensä Vittorio Rossello tuli tunnetuksi pyöräilijänä.


title: Teemu Kuusisto

text: Teemu Kuusisto (s. 5. maaliskuuta 1980 Espoo) on suomalainen jääkiekkoilija. Kuusisto edustaa tällä hetkellä Norjan Elitserienissä pelaavaa Lørenskog IK:ta. Kuusisto on pelannut urallaan juniorina Espoo Bluesissa sekä Jokereissa jossa hän on pelannut myös SM-liigaa. Juniorivuosiensa jälkeen Kuusisto lähti hakemaan vauhtia Mestiksestä jossa hän edusti Kiekko-Vantaata ja Vaasan Sportia. Sportissa hän voitti Kultaisen Kiekko -palkinnon sekä Mestiksen pistepörssin.


title: BMW Sauber F1.09

text: BMW Sauber F1.09 on saksalaisen BMW Sauberin neljäs Formula 1 -auto, jota käytettiin kaudella . Autoa ajoivat puolalainen Robert Kubica ja saksalainen Nick Heidfeld. Auton on suunnitellut Willy Rampf. Auto julkistettiin 20. tammikuuta 2009. Auton suunnitelussa huomioitiin uudet säännöt, joissa kielletään lisäsiivekkeet.


title: Ukonhauta

text:
Ukonhauta on Kotiteollisuus-yhtyeen 10. albumi. Se julkaistiin 18. helmikuuta 2009. Se meni heti ilmestymisviikollaan suoraan Suomen virallisen listan ykköseksi. Albumi julkaistiin cd-painoksen lisäksi myös vinyylinä.
Albumin ensimmäinen single "Mahtisanat" julkaistiin 28. tammikuuta 2009. Single sisältää myös albumille sisältymättömän Ralliraita-elokuvaa varten tehdyn kappaleen "Pää kylmänä", josta on kuvattu myös Markku Pölösen ohjaama musiikkivideo. Myös "Mahtisanat" -kappaleesta on kuvattu musiikkivideo, jonka ohjauksesta ja käsikirjoituksesta yhdessä yhtyeen kanssa vastaa Stam1na-yhtyeen Antti Hyyrynen. Myös kappaleista Taivas Tippuu ja Taivaankaunis on kuvattu videot. Albumin neljäs single Lemminkäisen laulu julkaistiin vuoden 2009 syksyllä.


title: Ukonhauta

text: Sävellykset Kotiteollisuus, sovitukset Kotiteollisuus + Mikko Karmila (ellei toisin mainita). Sanoitukset Jouni Hynynen.Julkaistu 28. tammikuuta 2009.


title: Víctor Sánchez

text: Víctor Sánchez Mata (s. 8. syyskuuta 1987 Terrassa, Barcelonan maakunta, Espanja) on espanjalainen jalkapalloilija, joka edustaa espanjalaista Espanyolia. 174 senttimetriä pitkän Sánchezin pelipaikka on puolustaja tai puolustava keskikenttäpelaaja.


title: Víctor Sánchez

text: Sánchez edusti juniorina Europaa ja Barcelonaa, joista jälkimmäisessä hän aloitti myös ammattilaisuransa. Hän teki ensiesiintymisensä seuran edustusjoukkueessa Copa del Reyn ottelussa Alcoyanoa vastaan 2. tammikuuta 2008. Hänet lainattiin kaudeksi 2009–2010 Xereziin ja kaudeksi 2010–2011 Getafeen. Jälkimmäisen lainan päätyttyä hän purki sopimuksensa Barcelonan kanssa ja siirtyi sveitsiläisseura Neuchâtel Xamaxiin.


title: Punakardinaalit

text: Punakardinaalit ("Cardinalis") on kardinaalien heimoon kuuluva pohjois- ja eteläamerikkalainen lintusuku, johon luetaan kolme lajia:


title: Tonny de Jong

text: Tonny de Jong (s. 17. heinäkuuta 1974 Scharsterbrug, Alankomaat) on entinen alankomaalainen pikaluistelija.


title: Tonny de Jong

text: De Jong voitti yleisluistelun Euroopan-mestaruuden 1997 ja 1999 ja sai EM-pronssia 1995. Vuoden 1995 EM-kisoissa hän oli 3 000 metrillä ja 5 000 metrillä matkojen kolmanneksi nopein. Yleisluistelun MM-kilpailuissa hän sai pronssia 1997 ja 1999. Matkakohtaisissa MM-kilpailuissa de Jong saavutti 1999 hopeaa 3 000 metrillä ja pronssia 1 500 ja 5 000 metrillä sekä vuonna 2000 pronssia 5 000 metrillä. Olympiakisoissa hän sijoittui parhaimmillaan kaksi kertaa viidenneksi: 5 000 metrillä Naganossa 1998 ja 3 000 metrillä Salt Lake Cityssä 2002. Hän lopetti uransa keväällä 2002.


title: Tonny de Jong

text: De Jong esiintyi alastonkuvissa Playboyn alankomaalaisessa versiossa maaliskuussa 2002.


title: Sitruunakardinaalit

text: Sitruunakardinaalit ("Caryothraustes") on kardinaalien heimoon kuuluva lintusuku. Siihen kuuluu neljä lajia, jotka elävät Etelä- ja Väli-Amerikassa:


title: Rautuvaaran ratapiha

text: Rautuvaaran ratapiha (, ratakm 1085+100) Kolarissa oli Suomen rataverkon pohjoisin liikennepaikka vuosina 1973–2004. Ratapiha palveli Rautuvaaran kaivoksen malminkuljetustarpeita.


title: Rautuvaaran ratapiha

text: Liikenne Rautuvaaraan päättyi 1988. Kaupallisena tavaraliikenteen paikkana Rautuvaara lakkautettiin vasta 1. maaliskuuta 2002, ja itse liikennepaikka lakkautettiin 9. tammikuuta 2005 yhdessä liikennettä vailla olevan Äkäsjoen ratapihan sekä rataosuuksien Kolari–Niesa–Rautuvaara ja Niesa–Äkäsjoki kanssa.


title: BMW K 1200 S

text: BMW K 1200 S tai BMW K1200S on BMW:n valmistama urheilullinen matkapyörämalli, jossa on nelisylinterinen rivimoottori. Malli esiteltiin vuonna 2004 ja vuonna 2009 sen korvasi seuraava malli K 1300 S. Moottoripyörässä on BMW:n kehittämä Duolever-haarukka edessä, ja takana Paralever-haarukka.


title: Aki Tykki

text: Aki Tykki (s. 18. syyskuuta 1975 Joensuu) on suomalaisen Happoradio-yhtyeen laulaja ja yksi sen perustajajäsenistä. Hän sanoittaa ja säveltää kappaleet yhdessä kitaristi AH Haapasalon kanssa. Artistin nimi on taiteilijanimi. Aki Tykki osallistui Vain elämää -ohjelmaan keväällä 2018.


title: Aki Tykki

text: 10-vuotiaana Aki Tykki aloitti säveltämisen muun muassa Michael Jacksonin, Dingon ja Milos Formanin Amadeus-elokuvan innoittamana. Nuori Aki ei tuolloin vielä osannut soittaa mitään soitinta, mutta kirjoitti sävellyksensä sattumanvaraisesti kirjoittamalla nuotteja peräkkäin paperille. Pojan isän sanoittama sävellys äänitettiin ja lähetettiin Kevään sävel -kilpailuun. Kolmensadan osallistujan joukosta se sijoittui noin sijalle 150.


title: Aki Tykki

text: Ala-asteen neljännellä luokalla Tykki alkoi ottamaan pianotunteja, ja 12-vuotiaana hän pyrki Joensuun musiikkiopistoon soittamaan pianoa. Pääsykokeissa Tykki soitti urkuversion Mozartin 40. sinfonian G-mollissa. Musiikkiopiston pop-jazz-puolella hän opiskeli pianonsoittoa viisi vuotta.


title: Aki Tykki

text: Yläasteikäisenä Aki Tykki innostui Neljä Ruusua -yhtyeen musiikista ja alkoi perustaa bändiä. Tykki lainasi luokkakaverinsa kitaraa. Musiikkikirjan sointutaulukoiden avulla hän opetteli soittamaan joitakin ikivihreitä. Pian Tykki jo alkoikin tehdä omia kappaleita.


title: Aki Tykki

text: Yhdessä Tero Suihkon ja Miki Piin kanssa Aki Tykki perusti yhtyeen, jonka nimeksi tuli Sydänyö, Stephen Kingin kirjan mukaan. Yhtyeen ensimmäisiä kappaleita olivat Perhosentappo ja Bakteerilapsonen, joista ensimmäistä on soitettu myös Happoradion keikoilla. Suihkon jätettyä bändin, paikalle tuli Markku DeFrost. Yhdessä Tykki, Pii, DeFrost ja Teemu Metsälä jatkoivat Sydänyössä jonkin aikaa. Basisti Teemu Metsälän lähdettyä bändi jatkoi vielä eri basistien kanssa. Sydänyö teki urallaan viitisenkymmentä keikkaa. Myöhemmin Happoradion kappaleina tunnetut Nolla ja Happoa olivat olemassa jo Sydänyön aikoihin.


title: Aki Tykki

text: Aki Tykki muutti Joensuusta Helsinkiin armeijan jälkeen vuonna 1996. Pian sen jälkeen Sydänyö lopetti. Miki Pii ja Aki tekivät yhä kappaleita, joista esimerkiksi ”Pois Kalliosta” ilmestyi vuonna 2003 Happoradion ensimmäisellä albumilla "Asemalla". Vuonna 2001 Markku DeFrost muutti myös Helsinkiin, ja he perustivat Tykin kanssa Happoradion.


title: Aki Tykki

text: Tykki kertoo lempibändejään ja -artistejaan olevan muiden muassa U2, Michael Jackson, Björk, Mew, CMX, Pariisin kevät, PMMP, Zen Café, 51koodia ja Stella.Happoradion lisäksi Aki Tykki soittaa osa-aikaisena urkuja Rakkauden Remonttimiehet -yhtyeessä ja on toiminut Poor Seamus -yhtyeen tuottajana ja äänittäjänä yhdessä AH Haapasalon kanssa.


title: Aki Tykki

text: Kaikki "Vain elämää" -kappaleet julkaistiin singleinä kyseisen jakson jälkeen.


title: Martinlaakson lukio

text: Martinlaakson lukio on Vantaan Myyrmäen suuralueen Martinlaakson kaupunginosassa toimiva lukio. Sen painopistealueet ovat LUMA-aineet (matematiikka ja luonnontieteet) sekä draama ja teatteri. Opiskelijoita lukiossa on noin 450 ja opettajia 30. Rehtorina toimii Salme Sulander.


title: Martinlaakson lukio

text: Esimerkiksi keväällä 2013 koulusta kirjoitti 137 ja keväällä 2015 yhteensä 126 ylioppilaskokelasta.


title: Martinlaakson lukio

text: Lukio siirtyi merkonomikoulutusta tarjoavan Kauppiaitten kauppaoppilaitos Mercurian kanssa samaan Mercuria-taloon syksyllä 2007. Rakennuksen uudella puolella sijaitsee suurin osa luonnontieteiden luokista sekä musiikin ja kuvataiteen tilat. Musiikkia varten löytyy erillinen bändikellari, jossa opiskelijoiden bändeillä on mahdollisuus harjoitella.


title: Martinlaakson lukio

text: Joitain oppiaineita (ortodoksinen uskonto, elämänkatsomustieto, venäjä, latina) opetetaan yhteisillä kursseilla Vaskivuoren lukiossa.


title: Martinlaakson lukio

text: Rakennuksessa toimii myös Vantaan aikuislukion Myyrmäen toimipiste. Rakennuksen toisessa päädyssä toimii Kulttuuritalo Martinus.


title: Martinlaakson lukio

text: Vuodesta 1987 on Martinlaakso lukio tehnyt yhteistyöä tansanialaisen Kilingin koulun kanssa. Lukiosta on tehty Tansaniaan useita opintomatkoja, joiden kautta opiskelijoilla, kuten opettajilla on ollut mahdollisuus tutustua paikalliseen kulttuuriin. Yhteistyön avulla paikalle on saatu koulurakennuksia, sähköt ja Kilingin koululle on palkattu terveydenhoitaja.


title: Martinlaakson lukio

text: Muita yhteistyökohteita ovat Saksan Potsdamissa sijaitseva ystävyyskoulu, sekä Ranska-projekti.


title: Kaarle Sankala

text: Kaarle Nikolai Sankala () oli suomalainen jääkäriluutnantti.


title: Kaarle Sankala

text: Sankalan vanhemmat olivat maanviljelijä Jaakko Sankala ja Selma Tikkala. Hänet vihittiin avioliittoon vuonna 1922 Rauha Katariina Liedeksen kanssa. Molemmat on haudattu Iin Kruununsaaren hautausmaalle.


title: Kaarle Sankala

text: Sankala kävi kansakoulun ja Alue- ja paikallispäälliköiden täydennyskurssin vuonna 1922 Suojeluskuntain päällystökoulussa sekä reserviupseeritutkinnon Oulussa vuonna 1935.


title: Kaarle Sankala

text: Sankala työskenteli maanviljelijänä kotitalossaan Iin Ojakylässä ennen liittymistään vapaaehtoisena Saksassa sotilaskoulutusta antavaan Jääkäripataljoona 27:n 2. komppaniaan 11. maaliskuuta 1916, josta hänet siirrettiin pataljoonan täydennysjoukkoon 10. toukokuuta 1916 ja palautettiin takaisin 2. komppaniaan 30. heinäkuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella sekä Aa-joella.


title: Kaarle Sankala

text: Sankala saapui Suomeen (Vaasaan) jääkärien pääjoukon mukana aliupseeriksi ylennettynä 25. helmikuuta 1918 ja sijoitettiin Suomen Valkoiseen armeijaan aluksi 9. jääkäripataljoonan 1. komppaniaan, josta hänet siirrettiin joukkueen varajohtajaksi ja myöhemmin komppanianvääpeliksi 26. maaliskuuta 1918 alkaen 4. Jääkärirykmentin 11. jääkäripataljoonan 1. komppaniaan. Hän otti osaa sisällissodan taisteluihin Viipurissa.


title: Kaarle Sankala

text: Sankala palveli sisällissodan jälkeen 4. Jääkärirykmentistä muodostetussa Jääkäripataljoona 4:ssä, mikä tunnettiin myöhemmin aluksi nimellä Jääkäripataljoona 2 ja myöhemmin Pohjolan Jääkäripataljoona. Hänet siirrettiin 21. tammikuuta 1919 Itä-Suomen jalkaväkirykmentti 5:n 9. komppaniaan. Armeijasta hän erosi 11. helmikuuta 1919 ja siirtyi Suojeluskuntajärjestön palvelukseen ja hänet sijoitettiin 1. huhtikuuta 1919 alkaen paikallispäälliköksi Iin suojeluskuntaan, missä hän palveli 1. elokuuta 1924 saakka. Myöhemmin hän työskenteli tilapäistöissä puutavara-alalla.


title: Kaarle Sankala

text: Sankala osallistui talvisotaan Ampumatarvikevarastokomppanian taloudenhoitajana ja osallistui sotatoimiin Sallassa ja Säkkijärvellä. Välirauhan aikana hänet siirrettiin päälliköksi 11. Ampumatarvikevarastokomppaniaan, kunnes kotiuduttuaan hän siirtyi työnjohtajaksi ja rakennusmestariksi Rauma-Repola Oy:lle.


title: Kaarle Sankala

text: Jatkosodan puhjettua hänet kutsuttiin jälleen palvelukseen ja komennettiin päälliköksi 17. Ampumatarvikevarastokomppaniaan ja hän osallistui jatkosodassa sotatoimiin Syväsenvaaralla ja Alakurtissa. Jatkosodan jälkeen hän siirtyi takaisin Rauma - Repola Oy:n palvelukseen, nyt Martinniemen tehtaalle rakennusmestariksi ja palvelikin rakennusmestarina vuoteen 1953 saakka.


title: Mohammed Aboutrika

text: Mohammed Aboutrika (s. 7. marraskuuta 1978) on egyptiläinen entinen jalkapalloilija. Keskikentällä pelannut Aboutrika voitti Afrikan mestaruuden Egyptin maajoukkueessa vuonna 2008. Hän pelasi suurimman osan urastaan Al-Ahlissa.


title: Mohammed Aboutrika

text: Hän on edustanut vuodesta 2004 seurajoukkuetasolla kairolaista mahtiseuraa Al-Ahlia. Myös Egyptin maajoukkueessa Aboutrika on ollut jo vuosia kantava voima. Aboutrika on pelannut Faaraoiden paidassa jo 90 ottelua, joissa hän on iskenyt 33 maalia. Egyptin maajoukkueen kanssa hän on saavuttanut kaksi perättäistä Afrikan mestaruutta 2006 ja 2008. Vuoden 2008 lopussa Aboutrika liitettiin egyptiläismediassa jatkuvasti siirtohuhuihin, jotka olivat viemässä Al-Ahlin taitavaa pelinrakentajaa Saudi-Arabiaan, mutta mahdollisista jättimäisistä siirtokorvauksista huolimatta egyptiläistähti päätti jäädä kairolaisseuraan, jossa hän on saavuttanut portugalilaisen valmentajansa Manuel Jose de Jesuksen alaisuudessa suurta menestystä. 16. tammikuuta 2009 egyptiläistähti valittiin BBC:n äänestyksessä vuoden 2008 Afrikan parhaimmaksi jalkapalloilijaksi. Tammikuussa 2017 Egypti lisäsi Aboutrikan nimen terroristilistalle epäiltynä Muslimiveljeskunnan tukemisesta ja hänen varojaan on samasta syystä jäädytetty jo aiemmin.


title: Sergei Klevtšenja

text: Sergei Konstantinovitš Klevtšenja (, s. 21. tammikuuta 1971 Barnaul, Neuvostoliitto) on entinen venäläinen pikaluistelija.


title: Sergei Klevtšenja

text: Klevtšenja saavutti Lillehammerin olympialaisissa 1994 hopeaa 500 metrillä ajalla 36,39 ja pronssia 1 000 metrillä ajalla 1.12,85. Salt Lake Cityn olympialaisissa 2002 hän oli 1 000 metrillä yhdeksäs. Sprinttereiden MM-kilpailuissa hän voitti kultaa Hamarissa 1996 ja 1997 ja sai MM-hopeaa Calgaryssä 1994. Lisäksi hän oli kuudes 1995. Matkakohtaisissa MM-kilpailuissa hän saavutti Hamarissa 1996 kultaa 1 000 metrillä ajalla 1.13,30 ja hopeaa 500 metrillä. Varsovassa 1997 hän oli 500 metrillä neljäs. Salt Lake Cityssä 2001 hän sai pronssia 1 000 metrillä ja oli kuudes 500 metrillä.


title: Saed Siam

text: Saed Siam (22. huhtikuuta 1959 al Shatin pakolaisleiri, silloinen Egypti – 15. tammikuuta 2008 Jamaliya, Gazan kaista) oli Palestiinaa demokraattisesti hallinneen Hamas-puolueen sisäministeri. Hän useiden perheenjäsentensä kanssa sai surmansa Israelin hyökkäyksessä Gazaan.


title: Saed Siam

text: Saed Siam piti välttämättömänä Israelin sotilaiden kidnappausta terrorismista vangittujen palestiinalaisten vaihtoa varten. Palestiinan poliittinen johto ennen Hamasin valtaannousua piti etäisyyttä israelilaisen sotilaan Gilad Shalitin kidnappaukseen. Saed Siamin sanamuodot Israelin valtiota kohtaan olivat kutakuinkin jyrkkiä. Saed Siam oli myös ilmoittanut Hamasin aseellisen vastarinnan jatkuvan niin kauan kuin israelilaiset joukot miehittävät Jordan-joen länsirantaa.


title: Saed Siam

text: Hamasin johto on uhannut kostaa Saed Siamin surmaamisen.


title: Mike Ireland

text: Michael "Mike" Ireland (s. 3. tammikuuta 1974 Winnipeg, Manitoba, Kanada) on kanadalainen pikaluistelija, joka on erikoistunut sprinttimatkoille.


title: Mike Ireland

text: Ireland voitti sprinttereiden maailmanmestaruuden Inzellissä 2001. Lisäksi hän on saanut hopeaa Soulissa 2000 sekä pronssia Hamarissa 2002 ja Naganossa 2004. Matkakohtaisissa MM-kilpailuissa hän sai Naganossa 2000 hopeaa 500 ja pronssia 1 000 metrillä ja Soulissa 2004 pronssia 500 metrillä. Lisäksi hän on sijoittunut 500 metrillä viidenneksi 1997 ja kuudenneksi 1998. Olympialaisissa Ireland on sijoittunut 500 metrillä kuudenneksi Salt Lake Cityssä 2002 ja seitsemänneksi Torinossa 2006.


title: Koikili

text: Koikili Lertxundi del Campo, joka käyttää pelaajanimenään pelkkää etunimeään Koikili, joskus myös lyhennettynä Koi, (s. 23. joulukuuta 1980 Otxandio, Vizcaya, Espanja) on espanjalainen jalkapalloilija. Hän edustaa Espanjan Segunda Divisiónissa pelaavaa Mirandésia ja on pelipaikaltaan vasen laitapuolustaja.


title: Koikili

text: Ennen siirtymistään Athleticiin, Koikili edusti useampia joukkueita alemmilla sarjatasoilla. Hän teki ensimmäisen pääsarjamaalinsa Athleticissa kotiottelussa Real Murciaa vastaan.


title: Louis Riel vanhempi

text: Louis Riel (vanhempi) (heinäkuu 1817 - 21. tammikuuta 1864) oli maanviljelijä, mylläri, métis-johtaja ja Louis Rielin isä.


title: Louis Riel vanhempi

text: Hän syntyi irlantilaissukuisen Jean-Baptiste Rielin ja métisi Marguerite Boucherin perheeseen Île-à-la-Crossessa nykyisen Saskatchewanin provinssin alueella. Louisin nuoruusvuosina perhe muutti Ala-Kanadaan, jossa hän opiskeli Québecissa villan karstausta. Vuonna 1838 hän siirtyi turkiskauppiaaksi Hudson's Bay Companyn palkkalistalle. Hänen asemapaikkanaan oli Rainy River (nykyisen Ontarion provinssin alueella), jossa hänen tyttärensä Marguerite syntyi 1840.


title: Louis Riel vanhempi

text: Vuonna 1842 Riel erosi yhtiön palveluksesta ja palasi takaisin Québeciin, tarkoituksenaan opiskella papiksi Saint-Hilairessa sijaitsevassa Oblates of Mary Immaculate -koulussa. Hän kuitenkin keskeytti opintonsa vuosi aloittamisen jälkeen. Riel palasi läntiseen Kanadaan, jossa hän hankki itselleen joenrantapalstan Saint Bonifacesta Red River Colonyssa (nykyisen Winnipegin kaupungin paikalla). Tammikuussa 1844 hän nai Jean-Baptiste Lagimodièren ja Marie-Anne Gabouryn tyttären Julie Lagimodièren. Heille syntyi kaikkiaan yksitoista lasta ja he muodostivat tiiviin ydinperheen.


title: Louis Riel vanhempi

text: Louis Riel vanhempi osallistui aktiivisesti yhteisön toimintaan ja nousi métisien johtajaksi puolustaessaan turkiskauppias Guillaume Sayeria oikeudenkäynnissä toukokuussa 1849. Prosessi oli historiallinen, sillä sen tuloksena Hudson's Bay Companyn turkiskauppamonopoli läntisessä Kanadassa päättyi. Oikeudenkäynnin jälkeen Louis jatkoi métisien oikeuksien ajamista. Hän onnistui saamaan heille edustuksen Assiniboijan hallituksessa, ja määrittelemään tasa-arvoisen aseman englannin- ja ranskankielelle oikeusistuimissa.


title: Louis Riel vanhempi

text: Louis Riel vanhempi perusti useita villanjalostus- ja tekstiiliyrityksiä. Ensimmäisen yrityksensä hän perusti John Ballendenen avustuksella 1847. Tämä ei kuitenkaan tuottanut toivottua tulosta. Myöskään toinen villan karstaus- ja jalostusyritys, sekä kolmas vuonna 1857 perustettu tekstiilitehdas, eivät kannattaneet.


title: Louis Riel vanhempi

text: Louis Riel vanhempi ei onnistunut liikemiehenä, mutta hän osoitti kykynsä voimakkaana métis-johtajana. Hänen poikansa Louis Riel nuorempi sai todennäköisesti vaikutteita isältään jatkettuaan tämän jalanjäljissä métisien johtajana. Riel nuorempi saavutti aikanaan mainetta siinä määrin, että lopulta häntä kutsuttiin Manitoban isäksi (), viitaten hänen toimiinsa, jotka johtivat Manitoban provinssin perustamiseen. Louis Riel vanhemman kuollessa 21. tammikuuta 1864 häntä suri koko Red River Colonyn alueen métisväki.


title: Carita Berg

text: Carita Berg (s. 15. huhtikuuta 1970) on Tampereella asuva kuvataiteilija. Hän on suorittanut kuvataiteilijan ammattikorkeakoulututkinnon Tampereen ammattikorkeakoulussa ja opiskellut taidekasvatusta Helsingin Taideteollisessa korkeakoulussa. Berg on myös luokanopettaja ja hän on valmistunut Tampereen yliopistosta kasvatustieteiden maisteriksi.


title: Carita Berg

text: Berg käyttää töissään sekatekniikkaa, jossa hän yhdistelee serigrafiaa, akryylimaalausta, linokaiverruksia, puupiirrosta sekä valokuvaa. Hänen töissään on usein mukana naiseus - pienet tytöt ja enkelit - ja toisaalta kuva-aiheiden rinnastukset.


title: Carita Berg

text: Bergin taidetta on kokoelmissa Albertinan taidemuseossa Wienissä, Venäjän valtion kokoelmissa sekä Nykytaiteen museo Ars Novassa Turussa. Bergin teokset Lahjahevonen ja Turvaverkko ovat Venäjän presidentin Vladimir Putinin ja hänen vaimonsa jokilaivassa.


title: X Minus One

text: X Minus One on yhdysvaltalainen science fiction kuunnelma-antologiasarja, jota esitettiin NBC:llä 24. huhtikuuta 1955 – 9. tammikuuta 1958.